text:
Wp/qug/Lucio Gutiérrez
Lucio Gutiérrezka (Quito, 23-3-1957 - ) shuk Ikwadur llaktamanta awkakmi, pulitiku runapashmi kan. Payka 2003 watamanta, 2005 wataman, Ikwadur Mamallaktata Pushakmi kaparka.
Payka 2000 watapi CONAIEwan hatarirka, Jamil Mahuad surkunkapak, shinapash Jamil mahuad surkushkami kakpika, awkak suyuka paykunata kutin surkurka, chaymanta Gustavo Noboa Mamallakta Pushakmi karka. Gutierrez tiyuka karsilpi sukta killapi tiyarka. Chay kipa, CONAIE tantanakuyka, Pachakutik partidukapash yanashpami, 2003 watapi payka Mamallakta pushak akllashkami karka. Payka Pachakutikwan, CONAIEwanpash Ikwadur mamallaktata kamarka, Nina Pacari pushakka, Luis Macas pushakkapash paypa ministrukunami karka. Shinapash, sukta killaka yallikpika, Gutierrez paykunata Gobiernomanta surkurka. Chay kipa, 2005 watapi, shuk hatun katariymanta, Gutierrez karu llaktaman llukshirka, chaymanta paypak vice-presidente Alfredo Palacio pushakka mushuk Mamallakta pushakmi tukurka.


c: text/html

text:
Home -- Quechua -- Perform a PLAY -- 102 (Out in the open 2)
102. Tukuy ima sut´i yachakun 2
Chay juch’uy wawaqa kawsasharqa chaytaj Diospa milagron karqa. Rey Faraónqa tukuy israelitakunaj qhari wawasninkuta mayuman wijch’uynankuta nishajtimpis, ususin princesa wawata canastapi Nilo mayopi tuytushajta rikuspa sonqonta nanachikusqa, chanta maman qosqa uywapunampaj uj maskha watakunata.
Moisés (niño): "¿Mamáy, imaryakutaj mana qanwan qhepakullaymanchurí? ¿Compañawankichu chay señorawan ripojtiyqa?"
Mamá: "Mana noqa riyta atiymanchu wawitay, jinapis tukuy rato qampipuni yuyashasaj ya."
Moisés (niño): "Pero noqa qanllawan qhepakuyta munani, mana riyta munanichu."
Chaywampis chayamusqa t’aqanakunanku ratoqa, princesaqa wawampaj rejsikapusqa chay wawataqa, sutichasqataj "Moisés sutiwan". Moisés sumaj escuelaspi yacharikusqa, sumajta risqa estudiompeqa. May qhapaj runaman tukusqa sumaj yachayniyojmanta Moisésqa.
Sonqompitaj ni jayk’aj qonqasqachu Diospa llajta ieraelitakunamanta kasqantaqa. Pikunachus egipciokunta wata runasmanta 300 watakuanta sirvisqanku chaykunata.
Moisés: "Príncipe kani, tukuy ima tiyapuwan, manchay qhapajtaj kani. ¿Jinapis imamanta allin chaykunarí? Sonqoypi sienteni yanapanay kasqanta llajtaymanta kajkunata."
Diosta munakusqanrayku, chanta llajtamasisninta munakusqanrayku ima tukuy imata Moisésqa saqesqa. Aswan allin kasqa qhesachasqa kay, jatunchasqa kanamanta, wata runa kay, príncipe kanamanta nisqa.
Chayrayku kamachina palaciota saqerpasqa.
Chanta rikullasqataj imaynatachus uj egipcio runa israelita runata maqasqanta. Moisés chaychaynejta qhawarispa nipi kajtinku, egipcio runata wañurpachisqa ch’innejpeqa.
Dios munarqa Moisés kacharichinanta Isreal llajtanta esclavitudmanta, jinapis mana maqaspachu. Chay ruwasqanqa manaraj imapi yacharpakusqapacha, Faraón yacharqoytawan wañuchiyta munasqa Moiséstaqa.
Chanta Moisésqa ayqerikapusqa waj suyuman. ¿Tukuy imachu chaywan tukukunman karqa? ¿Diosqa uj runa wañuchita oqharinmanchu, uj imata payqenta ruwanampajqa?
(balido de ovejas)
Tawa chunka watakunata Moisésqa waj runaj ovejasninta michipusqa. Jinata ovejasta chay lomakunapi michej jinataj tukuy imata yuyanampaj tiempon kasqa. Manapuni Diosmanta qonqakusqachu, nitaj Diospi paymanta qonqakullasqatajchu, jinallapi sayarpasqa.
Moisés: "¿Uumm…, imataj jaqayrí? Ni creenichu, imaynata mana q’olanmanchu jaqay jina nina larwajrí. Wáj, chanta pitaj kaypi ninata jap’ichinman, nitaj sach’api q’olanchu. Ní chay jinachu kanman, imataj kayrí."
Qhepan wakichiypi sut’inchasonqa, imajtinchus chay nina larqaj mana sach’ata q’olasqanta, chaykamallañá.
Personajes: Relator, Moisés (niño), madre, Moisés
© Copyright: CEF Germany

robotstxt: allowed

filter: keep


text:
Maypitaq tarikuniku
May suyukunapi chayllapiña tarikusqaykuta riqsiykunki.
Kunan Piru suyunchipa runakunaqa qullqita hapinku achkata, achka achkata, wakinkunaqa anti suyupi, yunka suyupi mana kaq kamallachu as qullqichayuqlla kanku, llaqtapa patanpi yachaqkuna. Hinallataqmi suyunchikpiqa kikin llaqtapi yachaqkunaqa achka kanku, hisnaspapas kimsa patachasqapi runakuna Lima suyupi tarikun.
Chaymi, kay yanapakuq programaqa (2017-2021), UNICEFqa iskay suyukunapi Ukayali, Luritu yunka suyukunapi hinallataq anti suyu, Wanka willkapi kallpaykuta churasaqku; uña suyuchapi Lima llaqtapa patanpi, Karawayllu. Kaykuna akllayqa karqa imayna uña wawakunapa, musu, sipas kawsayninkunata qawarispa allinta tupuykuspayku sapa suyuta hinaspapas uña suyukunata.


text:
Wankapanpa wamani
Wankapanpa wamani (kastilla simipi: Provincia de Huancabamba) nisqaqa Piwra suyupi, Piruw mama llaqtapi, huk pruwinsyam. Uma llaqtanqa Wankapanpa llaqtam.
Wiñay kawsay[llamk'apuy | pukyuta llamk'apuy]
Kamasqa 14 ñiqin qhulla puquy killapi 1865 watapi.
Allpa saywachi[llamk'apuy | pukyuta llamk'apuy]
Llaqta pusay Rakiy[llamk'apuy | pukyuta llamk'apuy]
Pusaq distritunmi kan.
Waki[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Wankapanpa wamani.
- Saywitu: Piwra suyu


text:
MAMALLAKTA TANTANAKUYPAK KAMACHIKKUNA RUNAPAK “USHAY TAWNA” UNANCHATA CHASKIRKA
Kay Gabriela Rivadeneira Mamallakta Tantanakuyta pushak, Rosana Alvarado, Marcela Aguiñaga kipapushakkuna kimsantin, Chimborazo markapak, Alausí llaktapi runa llaktakunapak aknaypi karka, chaypimi runallaktakunapak “ushay tawna” unanchata tukuy shunkuwan chaskichirka, kipaka Mamallakta Tantanakuyta allita pushasha nishpa runakunaman willarka.
Chay aknay tantarika Alausí llaktapak Plazoleta “Guayaquil” kuskapimi karka, achka paklla mishukuna, kari warmi runakuna tantarirka, marka kamachikkunapash chaypi karka. 21 kamachiy killkakkunapash kayashka chayarka.
Kay kuskapimi, shuk yachak runa, kay llaktakuna kachaska warmikunapash sisakuna, rurukuna, hampi kiwakuna chawpipi shuk unanchan aknayta rurarkakuna. Mamallakta Tantanakuypak kamachikkunata mishki ashnak yakuta tsiraparka, shinami pachamamapak shutipi shutichirka, shinami anti rukunapak pachamamata rikuyka kan, Mamallakta Tantanakuyman ushayta kurka.
Aknashka kipa, Manuel Vargas, Alausí kitipak pushak, kay uchilla suyupak runakunata pushak, shuk ushay unancha tawta Gabriela Rivadeneira kmachikmanj kurka, Mamallakta Tantanakuypi kimsa warmi pushakushkata rikushpami kurka. Chimborazo marka warmikunapak churarinatami churachirka.
Mamallakta Tantnakuyta pushak runllaktakunata yupaycharka, kikinkunaka wiñaykawsamanta hayñikunata charisha nishpa achka ñakarikunata charishkankichik nirka. Shinami Yaku kamachiyta charinka hatun yuyarikunata charishkanchik nirka, kay Mamallaktata allichinkapa, yaku shukpakllamakipi sakirichun harkan nirka. Manarak Allpa Kamachiyta arinishpa, ama axchka allpakuna shukpaklla makipi XXI watakunapi sakirichun yuyarikunaman chayankapa shuk kayayta rurarka, shina tukuykunaman awki mikuykunata charinkapa nishpa uyachirka.
«¿Imashina antawa ñankuna, chirlli yaku,allikawsay, yachay, kapukyachina llikakuna, Mamallaktapak sapan kuskakunapi tarpuy mushukyay tiyachun runa?», kay llankaykuna paktana hawa tapurka» tantarishpalla llankashpallami paktashun nirka, tukuykuna shuklla Mamallaktamanta kashkata rikuchishpami paktashun nirka».
Mama Rosana Alvarado, Mamallakta Tantakuyta kipapushak, ñawpa Mamallakta Tantanakuy imashina kashkata, Mamallakta mana kunkarinachu nirka, chay watakunapika Mamallakta Tantarika ashalla charikkunapak, ashalla ushak tantarikunamana kamachiykunata arinik karka. “Mana kunkarina wiñaykawsaymanta rikurishkakunami kanchik nirka, wakinkunaka kay mana alli wiñaykawsayta kunkarisha ninkunami, kunanka kishpiyrina wiñaykawsaytami sinchiyachina kanchik”, nishpa rikuchirka.
Paymanta, Mamallakta Tantanalkuyta ishakyniki Pushak, Marcela Aguiñaga, runakunapak munaymi mana pakpakta kawsanata ashayachik kamachiykunata arinichun yanapan. Chay pachallatak, tukuy shunkuwan apuchishkamanta Alausí llaktapi kawsak runakunata yupaycharka, shinami Mamallakta Tantanakuypak kamachikkunata llankachun churan nirka. “Chay ñawpa Mamallaktaman mana tikranaka, kikinkuna yanapakpillami paktashun”, nishpa rimarka.
Tantaripika Rosa Elvira Muñoz kamachiy killkak, Mariano Curicama marka kamak, Hermuy Calle marka Kamachik, Lenin Tito Municipalidades de Chimborazo tantarita Pushak achkata rimarkakuna.
JS/jc-kichwa


text:
Netscape Navigator
Netscape Navigator nisqaqa huk kapuqniyuq web wamp'uqmi karqan, chaymanta Netscape chirupa ñawpa wamp'uqnin, niraq 1 kaqmanta 4.08 kaqkama, 9.x kaqkama. Netscape Communications Corp kaqpa kuraq-pata icha unancha rurun karqan chaymanta 1990 watakunapi llamk'ay rak'iymanta kamachiq web wamp'uq karqan, ichataq 2003 wata muyuriqpi llamk'achiqninkuna tukuy yaqa chinkasqa.[1] Kayqa huk chiqanpi karqan Netscape Corporation (qhipaman AOL kaqwan rantisqa) mana Netscape Navigatorpa qallwiya musuq ruwayninta 1990 wata tukukuypi takyachisqanrayku.[2]
Wiñaykawsay, wiñarichiy ima[llamk'apuy | pukyuta llamk'apuy]
Netscape Navigator nisqaqa Mosaic web wamp'uqpa allin ruwasqanmanta yuyaychasqa karqan, chaytaq Marc Andreessen, huk kuskan pacha llamk'aqmi karqan, Illinois Hatun Yachay Sunturpi National Center for Supercomputing Applicationkuna nisqapi. Andreessen 1993 watapi yachay tukusqanmanta, Californiaman astakurqan, chaypi Jim Clark, chayllaraq ripuq Silicon Graphics nisqap kamaqninwan riqsinakurqan. Clarkqa Mosaico wamp'uq hatun qhatuy atiyniyuq kasqanpi iñirqan, muhu qullqita qurqan.


text:
Samay pisccok pponccopi muschcoypa / Espíritu de pájaro en pozos de ensueño © Fredy Chikangana. Bogotá, Ministerio de Cultura, 2010.
Si prefieres leer el PDF, haz CLICK AQUÍ
La obra de Fredy Chikangana (Wiñay Mallki, raíz que permanece en el tiempo) es pionera en la historia de las literaturas indígenas contemporáneas de Abiayala. Sus versos son el reflejo de una experiencia de vida entre el trabajo al interior de la comunidad y el caminar de la palabra en espacios interculturales. De Chikangana, hemos aprendido que el retorno a nosotros mismos sí es posible, y que los territorios ancestrales continúan hablando las lenguas de la tierra; en este caso, el quechua. Con sus flautas, poemas y hojitas de koka en la chuspa (mochila), Chikangana ha compartido su mensaje de memoria y unidad desde Chile a California, y de Corea del Sur a Italia. Consciente de las migraciones de sus ancestros yanakuna mitmak, sus versos hablan de chaskis (mensajeros), chakas (puentes), e intercambios. (Juan G. Sánchez M.)
Pachakay Pachakay callarinasha cusicuymanta huaccayripi causaypiy llaphllahuachai puka tukuna rumipi yana paypicay yupaychayniok cayiniyokmanta uku pacha huatanima nukanchi yawar waskakunawan huaymapacha. Pachachaipi phurupay tukanta ima huacaychina llimpikuna causaymanta yakucapay munainiyok ttukiri k ́apakpay yachikpayri tucuimanta quihuakuna ima pusapayayman ananpachaman ukupachaman nukansha callpawan mosccoykunamanta. Chaiman pacha quilluyana rinacay tullu jaika shimikuna pachamanta chhonccasca tarinakuna nuka tikramuna caimán llapllahua millma caimán, yakuman ima llancana aichakuna nukarina takiman kcaytacunapura huailla quihuachaymanta micjunapak mosccutucuy runakunamanta nuka tukuna kirushata uturunkumanta taqui tutakunamanta tinya uyhuamanta kenataquimanta tutaypachajahuaman ukupachapita urkujatunmanta.
La tierra
La tierra
es el comienzo de la alegría y el llanto;
en ella vive la placenta roja
convertida en piedra negra,
en ella están los rituales de seres subterráneos
que amarran nuestra sangre
con las lianas del tiempo.
En esa tierra
está la pluma del tucán
que guarda el colorido de la vida,
está el agua libre e inquieta,
el aroma y el sabor de todas las hierbas
que nos llevan al cielo y al infierno,
estamos tú y yo
con la fuerza de los sueños.
A esa tierra negra o amarilla
irán estos huesos
cuando la boca del tiempo los haya chupado;
volveremos entonces a esa placenta,
a esa pluma, al agua que toca los cuerpos;
iremos a cantar entre los hilos verdes de esas hierbas
para alimentar todos los sueños de los hombres.
Volveremos a ser diente de tigre,
poema de la noche, tambor de yegua,
sonido de flauta a altas horas de la noche
en lo profundo de la gran montaña.
Caykuna waskamanta sumaimana Chaipi huchuy llanta chincashcca runakuna tucunaq pishcupi illapay llimpirichakwan ninamanta jahuapi catanakuna wassimantakuna. Cahuapay puñuipay causaymanta pakaritamapak callpanchay ñanpay sonccopaywan pancalla achcallaquimanta. Ary huaquin utiykuna ashana japina tusuykuna millmacaymanta tutayakpi takipay mucmikuc ñaupakunamanta cachakuna richhaycunari runpanakuna ima llimpiana millmapaymanta kaykunashapay waskamanta sumaimana huarcurimakuna ananpachamanta kaima maipiman uraikuna huañukuna jahuinata tucuy mosccoykuna causaykunamanta.
Seres de la liana prodigiosa
En aquella perdida aldea
los hombres convertidos en pájaros
alumbran con sus colores de fuego
sobre los techos de las casas.
Ellos vigilan el sueño de los vivos
para que al amanecer
reanimen el camino
con el corazón liviano de tantas penas.
Si alguien los contempla
podrá entender la danza de sus plumas
en la oscuridad,
el canto silencioso
de antiguos mensajes
y las formas circulares
que relampaguean desde sus plumas:
ellos son los seres de la liana prodigiosa,
la que cuelga del cielo
y por donde bajan los muertos
a pintar todos los sueños de los vivos.
Takimanta pachakuna Saramanta nukamantaki yakumantari noqa samay. Kunantaki sarunhina paikunataki sinchina muyu ttillayaima huañuykuna. Ary suttuina ima micunakuna pacchakuna. Saramanta nukamantaki yakumantari noqa samay. Causay kunan tarpuymittawan cainamanta mishquikunawan atina hark ́aima huañuykuna.
Versos de la tierra
De maíz son mis versos
y de agua mi esencia.
Canto hoy como antes cantaron
como fuerte semilla que esquiva la muerte.
Así como gota que alimenta la fuente.
De maíz son mis versos
y de agua mi esencia.
Vivo hoy con la siembra de ayer,
con la dulce insistencia que detiene la muerte.
Pacha takipa Saramanta takiy nuqapi yakuri samay Taki punchau ñaupakhina taki k’ullu sonccohima muyu ima nima huañushca suttuyhinamicjuchiy pucuycuna. Saramanta: taki, yaku, samai... Causay punchau tarpunahuancuna cayna-punchau trigo parhuayna poccoy ima sisay pachacunapi.
Cantos de la tierra
De maíz son mis cantos y de agua mi esencia.
Canto hoy como antes cantaron
como terca semilla que se niega a la muerte,
así como gota que alimenta la fuente.
De maíz: cantos, agua, esencia…
Vivo hoy con la siembra de ayer,
como espiga madura que florece en la tierra.
Nukanchis kan causay pachacaypi Paykan cutanapaykuna quilluzarapay rumijahuapi nukanchistaquinakay quenawanihuan tinyacunari tarukamanta nukasinaiku shinkayanaiku manapacha nukachana intita rinaima urkupaypi; Nukasinaiku nukatusuikuni quenacunawan maquicunapura nukawan haku cahuirinahuan pachaukupimanta pupumaypi inlli cayanaima apanainukari yuyaycunaman pachayta Maipú nukausana huañushkuni nukachaskinakay cushiwan: «¡Nukanupiana!» niy taita Manuel «causaimari sarapay». «¡Nukanupiana!» niy mama Rosario «causaimari pachapay ima nukarupay». Shuyanan tusuykay jahuapi huachuncuna nukasinaiku takinakayri huañushkuwan quenaswan machanchinan llaquincuna antuchiwan mishkichinam tutacuna «¡nukanupiana llakimana! caparipay «ima nukancharinan causay pachaikay».
Aún tenemos vida en esta tierra
Mientras ellas muelen el maíz amarillo sobre la piedra
nosotros cantamos con flautas y tambores de venado
reímos y nos embriagamos sin prisa
despedimos al sol que huye entre las montañas.
Reímos y danzamos con flautas entre las manos
nos vamos metiendo hacia el fondo de la tierra,
por ese ombligo tibio que arrastra y nos lleva
a la memoria
a ese espacio donde habitan nuestros muertos,
que nos reciben con alegría:
«¡Bebamos!», dice taita Manuel, «y que viva el maíz».
«¡Bebamos!», dice mama Rosario, «y que viva la tierrita que nos
calienta».
Y mientras danzamos sobre los surcos,
reímos y cantamos con nuestros muertos,
con flautas ahuyentamos las penas
y con chicha endulzamos las noches.
«¡Bebamos sin pena!», gritan,
«que aún tenemos vida en esta tierra».
Ninamanta Tutamanta kaimi urkuspiri punkucuna cay k ́anchachii chucchunari llinpipaywan ninamanta k ́atcukuna cunapay cahuana tocco huachuchaicaimi ima chacay tutayakuna rhupaypak sonkonukan runakuna huarmiri yanakunas ima cay runa ima cay yanapana pachapaipi tutapaimanta shimi, huaccay asiri yakushukpi cushnimanta sancju, ninapaypi sha callanapaipi callanapaipiri yana panccaykuna kokamanta muyuima runpanapi muyuina pachapay machupay hamk ́ay panccakuna nina-hasttik chaimanta apanasha pancakimsa shimicunaman mambiari cahuarayai usphakunaman ccocuy kimsa pancca yuyo ninfita yallinapay hauanta acchapaymanta «raquiycamay» niy, «paykuna munanapas mambiar» phutuy ninamanta kcaytashuk cushnimanta imakuna muyuy jahuapi uaikuna paykan upiana ñanpay ananpachaman; tapuna sunkupay payapaimanta «¿kayma niyman ninapay?» Tiyana chhinshuk paquinima jatapaywan llantankunamanta.
Del fuego
Es de noche y en las montañas
las puertas se iluminan y tiemblan
con el resplandor del fuego;
las rendijas y las ventanas son esas líneas
que cruzan la oscuridad para calentar nuestro corazón.
Los hombres y mujeres yanakunas,
que son gente que se asiste en tiempos de oscuridad,
hablan, lloran y ríen en un río de humo espeso.
En el fuego está el tiesto de barro
y en el tiesto de barro negro
la hojita de koka que gira en círculos
como gira el tiempo.
El abuelo tuesta la hoja y atiza el fuego,
luego se lleva tres hojas a la boca y
mambea mirando hacia las cenizas;
ofrenda tres hojas tiernas al fuego,
pasándolas por encima de su cabeza.
«Hay que compartir», dice,
«ellos también quieren mambear»,
brota del fuego un hilo de humo y da vueltas sobre la cocina
mientras toma su camino al cielo.
Pregunta el corazón de la abuela:
«¿Qué será lo que dijo el fuego?».
Hay un silencio que se rompe
con el crujir de la leña seca.
Yuyay yakuk Cuyak llakta yanacunas huañuk ñoccanchic shimi rimai purinam. Cuerpo yaku licha purina waiku yuyai huaira wiñay shuchuna. Ima yaravi ñampi ttica maythu quinquinam yaravi waikus pas urkus cay yanakuna quilla yachina inti k›uichi waiku runa.
Memoria de agua
Por estas tierras
deambulan las voces de nuestros muertos yanakunas.
Andan con cuerpo de río
y memoria de agua,
vibrando como árbol al viento.
Por eso canto
para que canten las flores y los caminos,
los cerros y las lagunas;
para que sepa la luna que soy yanakuna
hombre del agua y el arco iris.
Quechua sonccoycaimi Purinaymi caranuqapi takipay pisccomanta hullilla tamiakuna pponccopay yakumanta chakracunapi runari ima purichiy puyu huaylluy. Quechua sonccoycaimi imaraykucaina tutakuna nuqapi huakyay imaraykukunan chekchipay hanapacha nuqapitapuy imaraykupaccarin katin taki jahuapi usphayaykuna. Quechua wairacaimi ima cheqquechiy kcaytakuna chakatana tutacunapi misterioninari. Quechua nimacaymi huarmimanta chaycama yuyai illaypicuna cuyaymantan manña tullpacunamanta... manña pachakunamanta manña ñankunamanta. Quechua iphupaycaimi paccarincunamanta ssimiri ñukanchimanta huañushca. Quechua sonccopaipi ima shaikuna pincuylluri tinyapura caballupaypi pachamanta sacha k ́apayhuan kiñiwa kamchari maipi rimay: ñukanchi maiki, ñukanchi cara, ñukanchi rimay, ñukanchi taki, ñukanchi atipacuk. Quechua pachamamacay caychayaqque. cunuyachinakuna llapllahuakuna ñoqari huachana pachaman shukpi minka atipanakuymanta killari wiñay.
Quechua es mi corazón
Tengo en mi cuerpo
el canto de pájaros anunciando la lluvia,
el pozo de agua en la chagra
y el hombre que pasa acariciando neblina.
Quechua es mi corazón
porque ayer la noche me llamaba,
porque hoy el gris del cielo me pregunta,
porque mañana seguiré cantando
sobre las cenizas.
Quechua es el viento que desparramó los hilos del tejido
en la noche misteriosa de velas y mecheros.
Quechua es el silencio de mujer
mientras piensa en la ausencia de su amado
a la orilla de la tullpa… a la orilla de la tierra
a la orilla de un camino.
Quechua es el rocío de la mañana y la voz
de nuestros muertos.
Quechua es el corazón
que se agita entre flautas y tambores
en el relincho del tiempo milenario
con olor a kiñiwa y maíz tostado,
donde aún decimos: nuestras manos,
nuestros cuerpos, nuestra voz,
nuestra música, nuestra resistencia.
Quechua es la tierra madre
a quien pertenecemos,
la que abriga la placenta
y nos pare al mundo,
en una minga de lucha y lunas permanentes.
Más sobre la obra de Fredy Chikangana / Wiñay Mallki
- Descarga aquí el libro completo Espíritu de pájaro en pozos del ensueño
- “Voces Ladinoamefricanas”, LASA
Samay pisccok pponccopi muschcoypa / Espíritu de pájaro en pozos de ensueño
© Fredy Chikangana
Siwar Mayu, Noviembre de 2022


text:
10
Jesucristupa chunca ishcay apostolnincuna
(Marcos 3.13-19; Lucas 6.12-16)
1 Tsaypitanam chunca ishcay (12) discïpuluncunata Jesus nirgan supaycunata runacunapita garguyänanpä y tucuyläya geshyawan geshyagcunata allïtsiyänanpä.
2 Tsay apostolcunaga cayargan:
Simon (Simonpa jucag jutinmi cargan Pedro),
Simonpa waugin Andres,
Zebedeupa tsurincuna Santiaguwan Juan,
3 Felipe,
Bartolome,
Tomas,
Mateo (Mateoga Roma nacionpä impuestuta cobragmi cargan),
Alfeupa tsurin Santiago,
Tadeo,
4 “Celote” ningan Simon, y
Jesusta ranticog Judas Iscariote.
Alli willacuyninta willacur puriyänanpä apostolnincunata Jesus cachangan
(Marcos 6.7-13; Lucas 9.1-6)
5 Tsay chunca ishcay apostolnincunata Jesus willacog cacharnin caynömi nirgan: “Ama aywayanquitsu mana Israel runacunapa marcancunamanga, ni ama yaycuyanquitsu Samaria provincia marcacunamanga.
6 Tsaypa rantinga Israel runacunallaman aywayanqui. Paycunam ogracashga üshacunanöga caycäyan.
7 Paycunata willapäyanqui: ‘Tayta Dios cachamunanpä cag salvamagnintsic rey chämushganam’ nir.
8 Geshyagcunata allïtsiyanqui. Wanushgacunatapis cawaritsiyanqui. Lepra geshya ushaycagcunatapis allïtsiyanqui. Y supaycunatapis runacunapita garguyanqui. Allïtsirga ama pitapis cobrayanquitsu. Nogapis gamcunata manam cobrätsu allïtsiyänayquipä podernïta gornin”.
9-10 “Ama apayanquitsu gellëta ni millcapata ni trocanayquicunata. Jatiräyangayqui llangiquicunallawan aywayanqui. Arupacogcunata pachancuna mana faltaypa garayangannömi mayman chäyangayquichöpis mana faltätsiyäshunquitsu”.
11 “May marcaman o may jallgacunaman charpis tapucuyanqui mayganpis alli runa canganta. Alli runaman charninga wayillanchö patsaräcuyanqui juc marcaman päsayangayquiyag.
12 Tsay patsatsiyäshog runapa wayinman char shumag saludacuyanqui.
13 Tsay wayiyog chasquiyäshuptiquega payllachö patsaräcuyanqui. Mana chasquiyäshuptiquega jucmanna päsacuyanqui posädata ashirnin.
14 Runacuna willacuyangayquita mana chasquicuyaptinga tsay marcapitapis yargur aywacuyanqui chaquiquicunapita polvuta tapsirir.
15 Willacungayquita mana chasquicog runacunaga fisyu final junagmi castïguta chasquiyanga. Sodoma y Gomorra marcacunachö tagcuna castigashga cayanganpitaga masmi castigashga cayanga”.
Diosman criyicungantsicpita runacuna chiquimänantsicpä cagta Jesus willacungan
(Marcos 13.9-13; Lucas 21.12-17)
16 “Shumag tantiyacuyay. Gamcunataga cachaycä üshacunata atogman gaycapag cuentam mana alli runacuna cayanganman. Tsaynö caycaptinga culebranöpis maya-mayalla puricuyanqui.
17 Chiquiyäshogniqui runacunaga autoridäcunamanpis apatsiyäshunquim. Waquincunaga goricäcuyänan wayicunachöpis magayäshunquim.
18 Nogaman criyicamog cayangayquipitam autoridäcunamanpis y nacion mandag reycunamanpis apayäshunqui castigayäshunayquipä. Tsaychömi paycunatapis y waquin mana Israel runacunatapis musyatsiyanqui noga runacunata salvanäpä shamungäta.
19-20 Tsaynö autoridäcunaman entregayäshuptiquipis ama llaquicuyanquitsu: ‘Cananga ¿imatarä niycushä?’ nirnin. Paycunapa ñöpanchö manam quiquiquicunapa yarpayllayquicunapitatsu parlayanqui. Espiritu Santum tantiyatsiyäshunqui imata parlayänayquipäpis”.
21 “Nogaman criyicamunganpitam chiquirnin wauginta autoridäcunaman entregayanga wanutsishga cananpä. Waquinnam tsurincunata entregayanga wanutsiyänanpä y waquinnam taytantapis entregayanga wanutsiyänanpä.
22 Nogata chasquicamar criyicayämungayquipitam pipita maypitapis chiquishga cayanqui. Tsaynö chiquishga carpis hasta wanuyanganyagpis nogaman yäracamog cagmi Tayta Diospa ñöpanman chäyanga.
23 Juc marcachö chiquiyäshuptiquega juc marcaman empëñu päsacuyanqui. Llapan Israel nacion marcacunaman manarä chäyaptiquim nogaga cutimushä”.
24-25 “Ama yarpäyaytsu noga raycur imaypis mana chiquishga cayänayquipä cagtaga. Nogata runacuna chiquiycäyämarga gamcunatanäga masrämi chiquiyäshunqui. Nogatapis ‘¡Satanasmi payga!’ nicäyämarga gamcunatapis Satanaspita cayangayquitam niyäshunqui”.
Pitapis mana mantsacuypa willacuyninta willacunapä Jesus yachatsicungan
(Lucas 12.2-7)
26 “Cay patsachö runacuna chiquiyäshuptiquipis mana mantsariypa willacuynïtaga willacuyay. Tsaynö allita rurar willacuyaptiqui runacuna mana chasquicuyanganpis musyacangam Tayta Dios fisyu final junagchö juzgaptin.
27 Tsaynö caycaptinga willacungäta mana wiyag cagcunataga gamcunana pita maytapis willacuyanqui. Tsaynö willacuyänayquipämi gamcunata willapaycä.
28 Nogapa willacuynïta willacuyaptiqui runacuna wanutsiyäshurpis almayquicunataga manam imanayangatsu. Tsaynö caycaptinga manam pitapis mantsacuyänayquitsu. Paycunapita mantsacuyänayquipa rantinga Tayta Diosllata mantsacuyay. Paymi munayyog caycan almantinta infiernuman gaycunanpäpis”.
29 “Pishgucuna runacunapä mana alläpa cuestaptinpis Tayta Diospäga välinmi. Wanunanta mana munaptinga ni jucllayllapis manam wanuyantsu.
30 Tsaynömi agtsayquicunatapis yupashgata payga caycätsin.
31 Pishgucunapitapis mas väleg cayaptiqui Tayta Dios cuïdaycäyäshuptiquega pipitapis manam mantsariyänayquitsu”.
Jesus raycur runacunachö parlagcuna imanö cayänanpä willacungan
(Lucas 12.8,9)
32 “Pipis nogaman criyicog canganta mana pengacuypa willacuptinga nogapis Tayta Diospa ñöpanchö paycunapa favorninmi parlashä.
33 Pipis nogapita pengacur willacuynïta mana willacuptinga nogapis Tayta Diospa ñöpanchö paycunata ‘Manam regïtsu’ nishämi”.
Jesusman criyicogcuna chiquishga cayänanpä ningan
(Lucas 12.51-53; 14.26,27)
34 “Ama yarpäyaytsu nogaman criyicayämungayquipita mana chiquishga cayänayquipä cagta. Criyicamogcunataga imaypis chiquiycäyangam.
35 Nogaman criyicamunganpitam tsurinpis taytanpa contran canga. Tsaynöllam mamanpa contran wawanpis canga. Y llumtsuyninpis suegranpa contranmi canga.
36 Tsaynömi ari chiquiyäshogniquicunaga cayanga quiquiquicunapa castayquicunapita gallaycur”.
37 “Nogaman criyicamunganpita maman chiquiptinpis, taytan chiquiptinpis, o tsurin chiquiptinpis noga ningäta rurar imaypis cawatsun. Peru noga ningäcunata mana cäsumar mamanpa, taytanpa, o tsurinpa munayninchö cacog cagga manam rasunpatsu criyicamun.
38 Imaycachö ñacarpis nogaman criyicamur cawayätsun. Wanunganyag noga ningäcunata mana cäsumag cagcunaga manam rasunpatsu nogaman criyicayämun.
39 Noga munangänö mana cawar quiquin munangannö cawagcunaga infiernumanmi gaycucäyanga. Imayca ñacaychö carpis noga munangänö cawagcunam itsanga gloriaman chäyanga”.
Tayta Diospa ñöpanchö premiuta chasquiyänanpä Jesus willacungan
(Marcos 9.41)
40 “Gamcunata pipis chasquiyäshurga nogatapis chasquiycäyämanmi. Y nogata chasquimarga cachamagnï Tayta Diostapis chasquiycäyanmi.
41 Tayta Diospa willacogninta chasquicogcunaga gloriaman char willacogcuna premiuta chasquiyangannöllam chasquiyanga. Tsaynöllam Tayta Dios ninganta cumplir alli rurag runata chasquicog cagpis gloriaman char tsay alli rurag runa premiuta chasquingannölla chasquiyanga.
42 Nogata chasquicamag cagta pitapis yacullanpis garaycog cagga Tayta Diospitam premiuta chasquinga”.


text:
Aqri suyu
Aqri suyu (purtugal simipi: Estado do Acre) nisqaqa Brasilpi huk suyum. Uma llaqtanqa Rio Branco llaqtam.
Wiñay kawsay[llamk'apuy | pukyuta llamk'apuy]
Allpa saywachi[llamk'apuy | pukyuta llamk'apuy]
Pulitika rakiy[llamk'apuy | pukyuta llamk'apuy]
Hatun llaqtakuna[llamk'apuy | pukyuta llamk'apuy]
- Rio Branco (Aqri)Rio Branco (335 796 runakuna)
- Cruzeiro do Sul (78 444 runakuna)
- Sena Madureira (37 993 runakuna)
Runakuna[llamk'apuy | pukyuta llamk'apuy]
746 375
Chiriqunuy[llamk'apuy | pukyuta llamk'apuy]
Yachaychiy[llamk'apuy | pukyuta llamk'apuy]
- Wawa wasikuna:
- Huch'uy yachay wasikuna:
- Chawpi yachay wasikuna:
- Yachay sunturkuna:
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Aqri suyu.
- Uficial Qillqa Web
- Website Aqri Turismo


text:
Patas pruwinsya
Patas pruwinsya (kastilla simipi: Provincia de Pataz) nisqaqa Qispi kay suyupi, Piruw mama llaqtapi huk pruwinsyam. Uma llaqtanqa Tayapampa llaqtam.
Wiñay kawsay[llamk'apuy | pukyuta llamk'apuy]
Kamasqa 12 ñiqin hatun puquy killapi 1821 watapi.
Allpa saywachi[llamk'apuy | pukyuta llamk'apuy]
Pulitika rakiy[llamk'apuy | pukyuta llamk'apuy]
Chunka kimsayuq distritunmi kan.
Waki[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Patas pruwinsya.
- Saywitu: Qispi kay suyu


text:
Tantakuykunasniykuman jamuriy
Tantakuykunasniykumanta astawan yachakuy. Wasiyki chaynejpi uj Tantakuna Wasita maskʼay.
¿Imatá tantakuyniykupi ruwayku?
Jehovaj testigosnenqa sapa semana iskay kutita tantakuyku, Diosta yupaychanaykupaj (Hebreos 10:24, 25). Kay tantakuykunapeqa, Bibliata ukhunchayku chantá imaynatachus kausayniykupi yuyaychaykunasninta rikuchinaykupaj yachakullaykutaj, tukuytaj jamuriyta atinkuman.
Yaqha tukuy tantakuyniykupi wakin umallirichiykuna tapuykunawan kutichiykunawan ruwakun, tukuy jamojkunataj kutichiyta atinku. Tukuy tantakuyniykupi uj takiywan uj mañakuywan qallarikun, tukuchakun ima.
Kay tantakuyman jamunapajqa mana Jehovaj testigonpunichu kana tiyan, manachayqa pillapis jamuyta atinman. Yaykunapajtaj mana qolqeta paganachu nitaj chaypi qolqeta mañakunchu.


text: Wuliwya icha Puliwya nisqaqa hukllachasqa mamallaqtam, hisq'un thipartamintukuna icha suyuchayuq (Kastilla simipi: departamentos). Thipartamintukuna Puliwya mamallaktapaq ñawpaq rak'ikunami kan, hinallataq wakin hayñikunatami charin Puliwya mamallaqtapaq Mamakamachiypi. Sapa thipartamintun rikuchisqa kanku Asamblea Legislativa Plurinacional nisqapi —iskay kamayuq kamachiy kamayuqmi, chaypin kachkan Senado, Diputado Camara ima nisqakuna. Sapa thipartamintun tawa Senadorkuna rikuchisqa kanku, Diputadokunataqmi sapa thipartamintuman qusqa kanku llapan runakunamanhina.


text:
Wp/qug/Napu marka
Napu marka (kastilla shimipi: Provincia de Napo) Ecuador mamallaktapi shuk markami kan. 2001 watapi, chay markapi 79,139 kari warmimi tiyarka. [1] Paypa uma llaktaka Tena llaktami kan.
Antisana kawsaykuska wakaychishka allpaka, Kayampi Kuka kawsaykuska wakaychishka allpakapash Napu markapimi sakirin.
Kitikuna Edit
Napu markaka pichka kitita charinmi.
Runakuna Edit
Napu markapika Kichwa runakunami kawsan, Kayampi, [2] Napu runakunapash. [3]
Ashtawan yachakunkapak Edit
Kaypipash rikupay Edit
Maymanta surkushka Edit
- ↑ INEC
- ↑ www.codenpe.gov.ec / Kayambi Llakta
- ↑ Antisuyu kichwa runakuna (kastilla shimi)


text:
Sawli
Sawli,[1] Ispada (espada)[2] icha Khillaychuki nisqaqa khillaymanta takasqan maqanakuypaq ayñim.
Ñawpa grigukunañam khillaymanta ayñinkunata ruraq karqan.
Inkakunaqa chay ayñita manam riqsirqanchu, q'iru, tullu, rumillamanta chukikunawan maqanakuspa. Chayraykum Ispañamanta awqakunaqa khillaychukinkunawan, illapakunawanpas utqaylla atiparqan.
Hawa t'inkikuna[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ Pachacamacpac Quillcashca Shimi. Edición bilingüe quichua-castellano. San Pablo, Madrid 1997. Tikrakkuna: Bernarda Ortiz, Antonio Brescuani. 901 pp. ISBN 8428520259. p. 894. Sauli: espada, cuchillo, machete. Juan 18:10–11, p. 385. Chaimantami Pedroca, saulita charicurca, llucchishpaca Jatun umupac Yanapacpac huasicamacpac alli rinrinta phitirca, chai huasicamacca Malco shutiyuc carca. Jesusca Pedrota nirca: "Saulitaca huacaichinapi huacaichi: ¿Ñuca Yaya upiana-pilchita cuhuashcataca manachu upiasha?".
- ↑ Huwan 18:10


text:
Jeanne Moreau
Jeanne Moreau sutiyuq warmiqa (* 23 ñiqin qhulla puquy killapi 1928 watapi paqarisqa Paris llaqtapi - 31 ñiqin anta situwa killapi 2017 watapi wañusqa Paris llaqtapi) huk Ransiya mama llaqtayuq kuyu walltaypi aranway pukllaqmi karqan.
Taytan: Anatole Désiré Moreau; Maman: Kathleen Sarah Buckley,
Qusankuna: Jean-Louis Richard (1949–1964) / William Friedkin (1977–1979).
Churinkuna:
Pilikulakuna[llamk'apuy | pukyuta llamk'apuy]
- Los amantes (1962)
- La novia vestía de negro
- Ascensor para el cadalso
- "Il marinaio del Gilbilterra" (1967)
- La noche
- Diario de una camarera
- Viva María!
- La reina Margot (1954)
- Diálogos de carmelitas
- Las relaciones peligrosas
- Moderato cantábile
- Jules et Jim.
Suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- Louis Malle
- François Truffaut
- Michelangelo Antonioni
- Luis Buñuel
- Jacques Demy
- Roger Vadim
- Elia Kazan
- Orson Welles
- Peter Brook
- Wim Wenders
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Jeanne Moreau.


text:
Wen Jiabao
Wen Jiabao, (Chinu simipi: 温家宝, chino tradicional: 溫家寶, pinyin: Wēn Jiābǎo, Wade-Giles: Wen Chia-pao) sutiyuq runaqa, (* 15 ñiqin tarpuy killapi 1942 paqarisqa Tianjin llaqtapi - ), Chunwa Runallaqta Republika mama llaqta Allwiya kamayuq wan pulitiku qarqan.
2003 watamanta 2013 watakama ñawpaq kuti Chunwa Runallaqta Republikapa Uma kamayuqnin karqan.
Ñawpaq warmi: Zhang Peili
Qillqaqkuna Llamk'apuy
Kaypipas qhaway Llamk'apuy
Hawa t'inkikuna Llamk'apuy
- Commons nisqapi suyukunata uyarinakunatapas tarinki kaymantam: Wen Jiabao.
- (Chinu simipi):
- (Inlish simipi):


text:
Wp/qwh/Wari wamani
Kay wamanita niyan kastilla shimichu Provincia de Huari. Wari wamani Ankash suyuchu hatiran; kayna, Tsikan llaqta Piruwchu. Yuriran Piruw Ispañapita qishpinqanchu. 1821 wata, Pawkarwaray killa, Apushimita hinchi-qillqaran Waylas suyu pushaq, Turibio Lusuriaqa, Waraspita. Wari shariran hatun llaqta Piruwwan paqta.
Pushana hinchi rakiy[edit | edit source]
Wari wamanichu chunka suqta distritukuna hatirayan:
- Wari
- Wántar Chawin
- Wakachi
- Wachis
- Wakchis
- Wántar
- Maasin
- Pawkas
- Puntuw
- Rawapanpa
- Rapayan
- Tayta Markus
- Chaná Tayta Pitru
- Uqu
- Kahay
- Anra
Tinkuykuna[edit | edit source]
Chinchapa, tinkun Karlus Fermin Fitskarral wamaniwan, Antunio Raimondi wamaniwan; Antipa, Wanuku suyuwan; Uripa, Bulunisi wamaniwan; Qontipa: Rikway wamaniwan, Waras wamaniwan, Qarwaq wamaniwan, ushan tinkur Ashuka wamaniwan.
Patsa tupuy, ayka tákuqkuna[edit | edit source]
Waripa patsatupuynin 2771.9 km²; 2007 Lano nin: Wari wamanichu yachayan 62 598 runakuna, 30 463 warmikuna.[1] Kichwa shimita rimayan 45 838; aymara shimita,ratatsiyan 59; 58 721 yupakasha kimsa watata ushashakunata. Tsaynú kaptin, 78,05% riman kichwa shimita.[1]
Llaqta yachaymuruy[edit | edit source]
Warimarkachu, Waritushuta shumatsiyan, kastilla shimichu niyan: Caballeros de Huari. Karu markachusi tushuyan: Arikipachu, tsaynú Intirnitchu. Tushu yarqun Kantaray killa, Mama Llusha kushikunanpaq.Warirunakuna, allish, mishita mikuyan, qurpatasi kachuskatsiyan. Tayta kurakuna hipiyasha Ankash runashimichu atska qillqata, allapa mañakuyan Kastilla shimipita; lluta qashpir, kichwa shimita yaqatsiyan. Shumatsiyan "Mama Huarina" raymita, maypitasi warirunakuna kutiyan allis qotsuyananpaq.Turupukllasi kan.


text:
Yana Walla
- Yanaurqu nisqaqa huk sut'ikunayuqmi; Yanaurqu (sut'ichana) rikuy.
Yana Walla nisqaqa (kastilla simipi: Cordillera Negra) Antikunapi, Piruw llaqtapi, Kunti Wallapi, Waylas qhichwap kuntinpi kaq wallam, Anqash suyupi (97%), Lima suyupipas (2%).
Allpa saywachi[llamk'apuy | pukyuta llamk'apuy]
Lliwmanta aswan pikchunkunaqa kaymi: Ruqarri (5.187 m), Quñuqranra (5.181 m), Rumi Krus (5.020 m), Sinal Qhapaq Urqu (5.006 m), Wankapiti (4.988 m).
Yana Wallap chinchanpi antinpipas Santa mayum. Urinpitaq Patiwillka mayum. Chawpinpi, Waras llaqta ñiqpitaq Kasma mayum urqukunata chimpan.
Aswan hanaq q'asanqa Wankapiti q'asam (4.680 m hanaq).


text:
28 KAQ YACHACHIKUY
¿Imatam ñoqaykumanta yachawaq Internetpi?
Jesucristom discipulonkunata nirqa: ‘Achkichkaq mechero hina kaychik runakunapa qayllanpi chaynapi allin rurasqaykichikta qawaspanku hanaq pachapi kaq Taytaykichikta aIabanankupaq’, nispa (Mateo 5:16). Chaypaqmi runakunapa allin rurasqankuta servichikuniku, hukninmi Internet. Testigonkuna imakunapi creesqaykumanta chaynataq imakuna rurasqaykumantam Internetpi yachawaq jw.org/quy nisqanpi. ¿Imakunamantam yachawaq?
Runakunapa tapukusqankumanta. 6 tapukuykunamantam contestachkan 400 masnin rimaykunapi ¿Munawaqchu cheqapmanta yachayta? niq qellqa. Entiendesqayki idiomapi kaptinqa leewaqmi Traducción del Nuevo Mundo Bibliata chaynataq leesqaykita entiendenaykipaq ¿Imatapunim Bibliaqa yachachin? librota hinaspa chayllaraq lloqsimuq Willakuq otaq ¡Rikchariy! revistatapas. Tukuy kay qellqakunam kan Internetpi leenapaq, uyarinapaq otaq horqonapaq. Munaspaqa horqowaqmi Diospa Gobiernonmanta yachay munaqkunaman yachachinaykipaq. Makillankuwan rimaqkunapaqpas kachkanmi achka rimaykunapi videokuna, horqowaqtaqmi Bibliamanta tukuy sonqonwan leesqanku textokunata chaynataq actuaspa rimasqankuta hinaspa Diosta yupaychanapaq takikunatapas.
Testigonkunamantam imam kaqta willasunki. Tariwaqmi Allpantinpi predicasqaykupi ima sasachawasqankumanta noticiakunata otaq videokunata chaynataq runamasiykuta imayna yanapasqaykumantapas. Tarinkitaqmi hamuq killakunapi asambleakuna kananmanta chaynataq Betel wasiman imaynata qellqanaykipaqpas.
Internetnintakamam achkichkaq hina Diospa Palabranmanta runakunaman yachachiniku, Antártida nisqa lawmanpas chay yachachikuyqa chayanmi. Jehová Diostam mañakuniku Allpantinman Palabran chayaptin sutin hatunchasqa kananpaq (2 Tesalonicenses 3:1).
¿Imaynatam jw.org/quy nisqa yanapachkan Diospa Palabranmanta achka runakuna yachanankupaq?
¿Imamantam yachayta munawaq jw.org/quy nisqanpi?


text:
Resolution 217 A (III) (10.12.1948)
Preamble
Kaytaqa jatun tantakuypi, tukuynin llajtasmanta ujllachasqa runa qhelqerqanku, imakunachus kay pachapi atiyninghej kasqanta yachananchejpaj. Kay qhelqesqanku qhalichakurqa iskay chunka ujniyoj p'unchayllaña kasajtin waranqa jisq'on pachaj tawa chunka pusajniyoj wata tukukunanpaj.
Manaraj runaj atiynin imachus kasqanta rimayta qallarisasparaj, qhepallanpi qhelqesunchej imakunatachus runa masikuna qhatinanku kasqanta, tukuynejpi allin kay kawsayllapuni kananpaj.
Munaspa tukuypaj walej kawsay kananpaj.
Munaspa tukuy ujllachasqallapuni kawsakunankuta.
Munaspa qheshpi kay tukuypaj kananta.
Munaspa tukuypaj khuskamanta uj munaylla junt'akunanta.
Munaspa tukuy mana ujniyoj, uj llajtayojllapis kankuman jina, ayñillapipuni yanaparikuspa kawsakunankuta.
Munaspa cheqan kay tukuynejpi kananta, ama kawsaqe masikuna millay pejtuspi rikhurinankupajtaj, kay jinata riman, runaj allin kayninpaj atiyninkunaqa.
Ñawpaj kay rimay (1)
Tukuy kay pachaman paqarimujkuna libres nasekuntu tukuypunitaj kikin obligacionesniycjllataj, jinakamalla honorniyojtaj atiyniyojtaj, chantaqa razonwantaj concienciawantaj dotasqa kasqankurayku, kawsaqe masipura jina, tukuy uj munakuyllapi kawsakunanku tian.
Iskay kay rimay (2)
Kay pachapi kaj chhika, tukuy mana ujniyojpata atiyninku tian kay Declaracionespi qhaparikusqanman; yana qarayojpis, yuraj qarayojpis, puka kunkapis kachun chayri warmipis qharipis kachun, qheshwa simiyojpis, aymara simiyojpis, yuraj paralyniyojpis, mayqen religionllamantapis kayta atin, chayri mayqen polìtica yuyayllapipis atisqa kayta atinman chayri waj laya runa qollumanpis. Kayta atin maynejllamantapis ima rijch'aj llawartapis sirk'asninpi apaykachaspa, qhapaj kachun, wajcha kachun, mana chijllasqachu kanan tian.
Chantapis, ima rijch'aj polìtica qotumanchus uj runa atisqa kasqanraykupis, chay jawaqa mana qhawapayasqachu kanqa, jina uj qhapaj llajtamanta kachun, pay kikillanmantataj purikuj llajtayoj kachun, mana kay rimaykunamanta chijllasqachu pillapis kanqa.
Kinsa kay rimay (3)
Pillapis kay kawsayman atiyniyoj, mana ujllapatachu; tukuy runaspata atiynin tian qheshpisqataj, mana walej paypaj kaymantataj karuncharikuspa puririyta, sumj kawsaypi kananpaj jina.
Tawa kay rimay (4)
Mana pipis ujpaj kamachisqallanmanchu watasqa kanan tian munarisqallantapuni qhatispa, mana pipis esclavitud nisqaman sujituchu kanqa nitaj servidumbreman.
Phishqa kay rimay (5)
Mana pipis mayqen laya muchuykunaman nitaj llakiykunaman ñak'arinanpaj jina tanqasqachu kanqa, mana pitapis usuchinqankuchu chayri k'umuykachachinqankuchu sua alqota jinaqa.
Sojta kay rimay (6)
Tukuy kaj chhika atiyniyoj, may cheqanejllapipis, chay atiynin sumaj qhawarisqataj maynejllapipis yupaychasqataj kananpaj.
Qanchis kay rimay (7)
Mayqen runa masillapis leypa ñawpaqenpi kikin derechosniyojllapuni, chayraykutaj tukuy khuskamanta atinku kay kamachisqa leyespi atikuyta, kay leyes mana allin kajmanta jark'arinanpaj. Tukuy atiyniyoj kanku kikin amaprollamantaj pillapis mana kay declaracionesta uyarispa, munasqanman jina apaykachayta munanman chayqa, munankumantaj chayqa wajchakunata qhapajkunamanta, llank'ajkunata atiyniyoj qolqesapakunamanta, ñawiyojkuna mana ñawiyojkunamanta t'aqarayta, pillapis munaspa, kay Declaracionesta mana uyarispa, munasqanman jina apaykachariyta.
Pusaj kay rimay (8)
Pillapis atiyniyoj justiciata purichijkuna ñawpaqenkupi rimarinanpaj, ima juchapipis pejtusqa rikhurinman chayqa; jinamanta amparasqa llajta masisninwan khuska sumaj kawsaypi tiakunanpaj, kamachisqa leyes rimasqanman jina.
Jisq'on kay rimay (9)
Mana pipis mana kajllamanta presuchasqa kanqachu, nitaj wisq'asqa manataj llajtanmanta wajnejman qharqorparisqa.
Chunka kay rimay (10)
Pillapis atin, mashkha ukhu qayllankupipis kachun tukuy justiciawan rimasqanta uyarichikuyta, chijllasqa leyespi yachayniyoj kajkuna cheqan justiciata ruanankupaj; imachus derechusnin obligacionesnintaj sut'inchakunanpaj, chayri imatachus tumpasasqankuta unanchanankupaj, ley penal rimasqanman jinalla.
Chunka ujniyoj kay rimay (11)
- Mayqen juchawan atiykusqa runallapis, manaraj juchayojpuni kasqanta yachakusaspa, maynejllapipis atiyniyoj tukuy uyarinankupaj jina tapuykachakunanpaj ima juchasninmantachus tumpasasqankumanta, tukuy laya garantiastataj waqaychapunanku tian, mana manchikuyniyojta tukuy ima cheqan kasqanta parlananpaj jina.
- Mana pipis juchaman tanqasqachu kanqa, ruasqasninmanta, chayri ruanan kasajtin mana ruasqanmanta, mana chay ruasajtinpacha Derecho Nacional chayri Internacional rimasqanman jina jucha karqa chayqa, manataj juchan kasqanman jina asllawan llakiyta yapakunqachu.
Chunka iskayniyoj kay rimay (12)
Mana pipis kawsaynin ukhupi t'ojpisqachu kanqa, nitaj llawar masisnin ukhupi, manpunitaj wasinpi sat'ikusqankurayku abususta pillapis muchunanchu tian; chayri masisninwan jinapurasqanwan ichus honranta t'akariyta munasqankumanta. Tukuy laya runa atiyniyoj leyeswan qhawachikunapaj, chay mana kaj millay, runaj kawsakuyninpi chajrukuyta munasqankumanta jark'asqa kananpaj.
Chunka kinsayoj kaj rimay (13)
- Pillapis atiyniyoj mana manchikuyniyoj mayllapipis purikunanpaj, kikillantaj wasichakuyta mayqen rijch'aj llajtallapipis.
- Pillapis atin mayqen llajtallamantapis llojsipuyta, kikin llajtanmantapis kachun, munaspari llajtanmantaj kutimpuyta.
Chunka tawayoj kaj rimay (14)
- Pitapis ayqeykachachisanku chayqa, tukuy runa kaj chhikajpata atiynin tian mayqen wasillamanpis wajyarichikunanpaj, kikin llajtanpipis kachun wajnejpipis, chay wasipi pakasqa karikunanpaj.
- Kay tukuy nisqaqa manamin runa wañuchi runaspaj jinachu rimasqa kasan, manataj pipajchus ima juchanraykupis justicia ayqeykachachisan, nitaj imatachus Naciones Unidas allin kananpaj rimayninkuna contranpi juchachakujkunapajchu.
Chunka phishqayoj kaj rimay (15)
- Pillapis atiyniyoj uj llajtata legitimun llajtanta jina rejsikapunanpaj.
- Mana pitapis sajramanta kallpaykuspa llajtanta wajnojtachinankuchu tian, nillataj oponekunankuchu tian waj llajtata llajtanta jina rejsikapuyta munanqa chayqa.
Chunka sojtayoj kaj rimay (16)
- Mana riparaspalla ima rijch'aj runa kasqanta nitaj ima laya religiontachus paypaj rejsikapusqanta, chayri ima llajtayojchus kasqanta, qharispis warmispis kallpañojña kaspaqa atiyniyoj kanku yananchakunankupaj, casamientomanta parlaspari khuskamanta kikin derechosniyojllataj kanqanku, tantallapuni kawsakusaspapis, t'aqakunqanku chaypis.
- Marriage shall be entered into only with the free and full consent of the intending spouses.
- Aylluqa llajtaspaj sapin kaqanrayku, atiynin tian yanapachikunanpaj tukuy llajtayoj runakunawan Estadovan ima.
Chunka qanchisniyoj kaj rimay (17)
- Pillapis atiyniyoj tukuy ima kapuyllamanpis, ujpallatapis kachun ashkhakunajpatapis.
- Sajramantaqa mana pij kapuyninpis t'ojpisqa kanqachu.
Chunka pusajniyoj kaj rimay (18)
Pijpallatapis atiynin tian yuyasqantawan concienciantawan religionnintawan sut'inchananpajtaj qhatinanpajtaj; kay atiyqa khuskachan ima religionpis creenciapis waj jina religionmanpis creenciamanpis tukuykunanpaj, chantapis kay religiontawan creenciatawanqa mayllapipis qhapariyta atikusqanta, pipis yachananpaj chay yuyasqanwanpis, chay concienciawanpis chay religionwanpis khuskallapuni purisqanta.
Chunka jisq'onniyoj kaj rimay (19)
Tukuy runakaj chhikajpata atiynin tian yuyasqanta mayllapipis qhaparinanpaj, kay atiy kamachillantaj ama pipis rimarisqanrayku t'ojpisqa kananpaj, kamachillantajmin puriyta atisqanta tapuykachaspataj unancharispataj ujkuna waillasqankuta, chayri chay tukuy rimasqata maykamallapis ninrimanta ninri purichiyta.
Iskay chunka kaj rimay (20)
- Pillapis atiyniyoj runa masisninwan khuska tantakuypi kananpaj, paykunawantajri, sumaj kawsaypaj kanqa chayqa, ujllachakuyta.
- Mana pipis kallparparisqachu kanqa, mayqen runa qollumantapis ujnin kaj kananpajqa.
Iskay chunka ujniyoj kaj rimay (21)
- Mayqen llajtayojllapis atiyniyoj llajtanta cheqa yanninta puriysichinanpaj, pay kikin kamachispa chayri munayninmanta chijllasqa llajta masisninnejta.
- Pillapis atiyniyoj, kikin derechosllawantaj, llajtanpa llajta kamachis qotuman yaykunanpaj.
- Llajta masikunaj munayninkuqa, tukuynin aylluspata sapin kasqanrayku, chay munayqa mana imaynapi kallpasqachu nitaj jark'asqachu kanqa, llajta masikuna mana manchikuyniyojta, walej kasqallanta qhawaspataj apusninta chijllanankupaj, chay chijllasqa runa llajtanku ukhupi, leyes rimasqanman jina kamachinankupaj. Kay elecciones sutiyojqa, sapa llajta kamachista chijllarina mit'a chayamujtillan ruakunan tian.
Iskay chunka iskayniyoj kaj rimay (22)
Pillapis, llajta masisnin qotumanta ujnin kasqanrayku, atiynin tial llajtanpi qhawaykachayta tukuy ima walej kananpaj jina, puriytataj yacharinankama imawanchus, imaynatachus, payllamantachus chayri waj laajtaswan yanapachikuspachus llajtan kawsasqanta, chaykunata unanchaspa, allin kayta ruaspataj tukuy imapi kikin llajta masi astawan astawan runayayta atinanpaj.
Iskay chunka kinsayoj kaj rimay (23)
- Tukuy runaspata atiynin tian munasqanman jina llank'ananpaj, maynejllapipis llank'aspa kaswayninta mask'ananpaj, llank'aspallapunitaj kawsakuyman; chay llank'asqanmantatajri yupachikuyta, llank'ay patapitaj wasinpitaj runa jina kawsakuyta atinanpaj.
- Ujkunawan khuska llank'ay patapi ruasqanmantaqa, pillapis a tiyniyoj kikin lllank'asqanmatna, ujkuna jap'isqankuman jina kikillantataj yupachikunanpaj.
- Mayqen llank'aj runallapis llank'asqanmanta walej sonqochasqa kanan tian, paytaj yawar masisnintaj p'unchaymanta p'unchay runayaspallapuni kawsakunankupaj jina.
- Pillapis atiyniyoj, ima sajra kaymantapis jark'arikunanpaj, uj sindicatupi apuntachikuspa chay sindicatumanta ujnin kananpaj, chayri munaspa pay kikin uj sindicatuta rikhurichispa.
Iskay chunka tawayoj kay rimay (24)
Mana ujllachu, tukuy atiyniyoj kanku samarinkunankupaj samarikusaspataj munaynillanku ruasqa kunanpaj, ña ruanasninta junt'aykuspaqa pillapis atiyniyoj mana munanpaj, ruasqan patapi asllawan unayta llank'anallantapuni munanqanku chayqa. Watapi uj kuti samarikuy mit'a kanqapuni, chay samarikuy mit'amantapis llank'aj runa qolqeta jap'inapuri tian, samarikuy mit'atinta lllank'anmanpis karqa jina.
Iskay chunka phishqayoj kaj rimay (25)
- Pillapis atiyniyoj, allin kay kawsay patapi tiakuyta munananpaj llawar masisninwan khuska, mana imamanta usurispalla runa jina kawsakuyta atinanpaj, mana mikhunamanta, mana pìachamanta nillataj jampichikuymanta; kikin atiyniyojllataj llajtanpa Seguro Social nisqawan yanapachikunanpaj, mana paypaj ima ruanapis kasqanraykuchus, onqorparisqanraykuchus, manaña llank'ananpaj jina qheparparikusqanraykuchus, imanta k'irikusqanraykuchus, warmi mana qosayoj qharichus mana warmiyoj qhepakusqankurayku, icha machuyarparisqanrayku chaychus mana paymantapuni kapuyninta runa jina kawsakunanpaj jina chinkachisqanraykuchus manaña llank'ayta atinqa chayqa.
- Onqoj warmikunawan, wawataña uywasanku warmikunawan, tukuy wawaswan imaqa, atiyniyoj kanku may chhika sumaj qhawasqa kanankupaj, tukuy ima rijch'aj millay sajrakunamantataj jark'asqa kanankupaj. Wawaspis tukuy atiyniyoj kanku, k'ipa wawasnintin rejsisqa tatasniyoj wawasnintin, tukuypuni atiyniyoj kanku llajtanku ukhupi tiakujkunawan yanapachikunankupaj.
Iskay chunka sojtayoj kaj rimay (26)
- Tukuypata atiynin tian uj yachay wasipi kaspa runayanankama yachakunanpaj. Pillapis qhasilla, mana uj phatata mañarispalla yachachinanku leeytawan qhelqeytawan yupaytawan yachakunankukamallapis. Kay nisqataqa mana ujniyoj qhatinanku tian. Instrucción técnica y profesional castellani simipi sutiyojqa tukuy taripanankupaj jina kanan tian. Aswan yachayniyoj kayta munajkunapajqa jatun yachay wasispa punkusnin kicharisqa kanan tian.
- Educación sutiyoj yannin tukuy runa masista, uj munakuyllapi ujllachasqa kawsakunankupaj jina, pusanantaj yanapanantaj tian p'unchaymanta p'unchay allinta runayanpaj. Educación nisqaqa yanapanan tian tukuy runa ujllachakunankupaj, mana pipis chijllaspalla may llajtayojchus runa masin kasqanta, ima religiontachus apasqanta chayri ima ayllumantachus kasqanta, jina kaspa tukuy uj llajtayojllapis kankuman jina uj munakuyllapi kawsakunankupaj Ujllachasqa Llajtaspa ruanasninta kallpachaspa, tukuy allin kayllapipuni tiakunankupaj.
- Tataswan mamaswanqa aswan atiyniyoj, ujkunamanta nisqa kanqanku, chijllanankupaj mayqen yachay wasillatapis wawasninku munayninkuman jina yachakunakupaj.
Iskay chunka qanchisniyoj kaj rimay (27)
- Pillapis atiyniyoj, kikin munayninmanta, khuskachakunanpaj pejtukunanpajtaj llajtanpa yachasqasninwan, yuyasqasninwan imachus llajtanpi k'acha kasqanwan ima, llajtanpata ujnin kaj kasqanraykuri atiyniyojllataj, kawsaqe masisninwan khuska, llajtanmanta sumaj kayninta jap'ikuyta, pìunchaymanta p'unchay astawan astawan jatunyachiytataj.
- Pillapis imata jinasqanmanta, ruasqanmanta, imata qhelqesqanmanta chayri parlaspa yuyayta qosqnmanta kikin pay chay nisqata ruaj jina, ruasqasninmanta jinaqasmantapis tukuy atiyniyoj qhawakapunanpaj jayk'ajllapis poqoyninta pallananpaj.
Iskay chunka pusajniyoj kaj rimay (28)
Pillapis atiyniyoj, kay Declaraciones ama nisqalla jina qhepaykukunanpaj, sayachiyta ima rijch'aj runa qotusllatapis kay Declaraciones tukuy runakunaj kawsayninta allinchananpajpuni.
Iskay chunka jisq'onniyoj kaj rimay (29)
- Tukuj runa kaj chhika, comunidadmanta ujnin kasqanrayku, ashkha obligacionesniyoj comunidad ukhupi: runa masisnillanwan khuska kawsakuspa pillapis sumaj kayninta tariparqoytataj runayaytataj atisqanrayku.
- Democraciayoj llajta ukhupiqa pillapis leyes rimasqallanman purinqa, waqaychanapaj runaj derechosnintam ama pejtus kananpaj, tukuy llajta masikuna cheqan yannillantapuni purisqankuraykutaj llajta masikunapaj mana walej kay chinkapunanpaj.
- Tukuy kay derechostawan libertadestawanqa, mana imarayku pipis apaykachanqachu Ujllachasqa Llajtas rimasqanta wajninchayta munaspa.
Kinsa chunka raj rimay (30)
Mana mayqen kay Declaracionpi rimasqa kasqan unanchakunanchu tian yuyaspa Estadowan, ima qotullamanpis, chayri pillamanpis atiyta qosqanta, mayqen rimasqa derechosnillanpis mana yupasqa kananpajqa.


text:
Wakin chiqakunapi papaqa wata mikhuna
Ñapis papa cosecha chayamuchkanña, tukuypis papataqa uqhariytawan ñaraq k’ayruspi, trojaspi, pirwaspi, phinaspi jallch’akunchis, sapa chiqapi yachanchispuni papata jallch’akuyta, aswanta temporal jallp’akunapi, wata papata tarpukunchis, watantinta mikhunapaq. Mamakuna, wawakuna, tatakuna imaqa wayk’unapaqqa chay jallch’asqamanta urqhurimuytawan wayk’ukunchis, watata papanchis muyuykun sumaq jallch’asqa kaspaqa.
Yachayninchisqa purikuchkallanpuni
Jaqay Raqaypampa chiqakunapi chaqra llank’aqkunawan kay papa khuru pillpintumanta parlarirqayku, imaynata papa khuru pillpintuta chinkachisunman?, nispa tapuykacharirqayku, paykunapi jatun yachay kasqa, mana quimicoswanchu janpiq kasqanku, kuraq tatakunamanta kay yachaykuna puriq kasqa, chaykunata kunankama apaykachachkanku.
Yachay wasiqa kawsayninchikta kallpachanapaq kanan tiyan
Territorio Indígena Raqaypampapiqa kan uk Centro de Educación Alternativa (CEA), “Fermín Vallejos”, kayqa uk Centro de Formación Originaria de Altura (CEFOA), chaypi waynuchus, sipakus, machu runakuna, qharis, warmis bachilleres lluqsinku. Paykuna kay papa khuru pillpintumanta llank’arirqanku, yachayninkuta kallpachayta munaspa, nuqanchispis yacharina, uk autoinvestigacionta ruwarqanku, paykuna kikin kuraq tataswan parlarikurqanku.
AJINATA PAPA KHURU PILLPINTU MIRAN (MUYUPI):
Pillpintuqa iskay chunka ukniyuq p’unchayta kawsan, chay kawsayninpitaq papa ñawikunaman pachaq kuraq runtusta churan. Chunka ukniyuq p’unchaymanta khuruman tukun. Kay khurutaqri uk killata papata mikhuspa kawsan. Jinapi kay khuruqa khuskan killata papaq ñawinpi k’irukuspa kawsan. Ajina k’irusqa khurumanta watiq pillpituman tukullantaq, chaymanta watiq runtusta churayta qallarillantaq.
PILLPINTU KHURU AJINATA PAPATAQA MIKHUKAPUN
Papa allakuptinkama, phinapi, trojapi jallch’asqaña kachkaptin aswanta mikhukapun. Papata allaytawan allinta chikllana, ñaraq q’uyu papasta, ñaraq khurusqa papasta, chaymantaraq mujupaq, mikhunapaq jallch’ana kanman.
IMAYNATA PILLPINTUTA, KHURUTA CHINKACHISUNMAN
Achka ruwaykuna tiyan, kunan iskayllata qhawarisun:
Q’uyu papata, khurusqa papata aqllana:
Papa sukamanta lluqsiramuyta yachan, ruphaywan q’uyuyan, kay q’uyu papaman khuru mana yaykunanpaq, pallarquytawan talegopi sumaqta wataykuspa jallch’ana. Q’uyu papata mana pallasunman chayqa sano papaman pillpintu khuruqa yaykunman. Jinallataq allaytawan, manaraq jallch’asaspa kikin papa qallpapi khurusqa papasta aqllaspa waqpi jallch’ana.
Kimsa k’uchu qhurawan janpinallataq:
Kimsa K’uchu qhura iskay kilota jina pallamuna, chaymanta maranpi kutarpana.
Chay kutasqata mankapi kimsa litro yakuman churaykuna, t’impuchina.
Chaymanta chay kimsa k’uchu yaku t’impusqata, p’uñupi kimsa p’unchayta puquchina.
Sumaq puqusqaña kaptin, chay puqusqa yakuwan papata trojaman yaykuytawan, uk ch’aqritawan papata ch’aqchuna.
Q’apaynin mana lluqsipunanpaq, sumaqta tukuy jusk’itusninta t’uruwan llut’ana.
Kimsa k’uchu yakuqa sinchi jaya, chayrayukutaq papa khuru pillpintuqa sanu papasmanqa manaña yaykunñachu, uña khuruspis wañuranku.
Kaymanta CENDA wasipi tiyan uk cartilla qhichwapi-castilla simipi ruwasqa, munaspaqa chinpaykamuspa rantirikuychis, tiyan chunka ukniyuq ruwaykuna papata pillpintu khurumanta jark’akunapaq.


text:
PISQA PACHAJ WATAKUNAMANTA
Español runakuna chayamusqankumantan, tukuy runakuna, warmi qharikuna, yuraq
runaman tukuyapuq runakuna, KAY SUMAQ RIMAYNINCHISTA, KAY RUNASIMISNCHISTA anchatapunin
manchakunku.
Paykunapaqsi sasallaña kay rimayninchis, kay siminchis.
Imaraykun hina? Khuchi aka nosqhonniyoq runakuna kaqtinkun. Qellachakunkun.
Manan umankuta llank’achiyta munankuchu.
Chaymantataq ignoranten kay runa nispa niwanchis. Hinata qhawaspaqa, pikunan
ignorante nisqa kanku? Paykunapuni.
Ñaupataraqmi, chay español runakuna, mana siminchista rimayta atispa, ignorante
nispa niwaranchis.
Pikunallan chajrakunata llank’aranku? Wayqenchiskunallan, pananchiskunallan, taytanchiskunallan.
Chay español runakunari? Mikhuyllapaq punkisqa runakuna karanku. Chutalayaspallan
tiyaranku. Warminkunawan oqllachakuspallan kawsaranku.
Imaraykutaq askha chajrayoq, askha qolqeyoq, askha warmiyoq rikhurimuranku? Kay
suyunchisman chayamuqtinkuqa, caballokunawan, revolverkunawan, arcabuces
nisqakunawanmi manchachiwaranchis. Chaymantataq, kuraqninchiskunata, yachachiqkunata,
harawiqkunata, hamaut’akunatawan wañuchiranku, seq’oyuranku, chakatayuranku, wakin
runatataq qatikacharanku, wañuchishayki nispa. Chayrankun chay suwa runakunaqa qolqeyoqman
tukuyapuranku. Noqanchistaq, wajchaman tukuyapuranchis, wajchalla tiyakuranchis,
ñak’achu runakunata manchakuspa.
Kaychu RUNA HUÑUNAKUY kanman karan?
Kay españolkunaqa ALQA UYWAKUNAN KARANKU. Paykunaqa suwakuyllapin yuyaranku, siki
llunk’umanpas tukuyapuranku, qolqerayku, hallp’arayku, mana pitapas manchakuspa.
Hinatalltaqmi chay obispokuna, chay curakunapas karanku.
Hina kashaqtinmi 500 watakunaman chayamuranchis, español khuchi runakuna
chayamusqankumanta. Hinataqmi, 1821 watamanta chayamuranchis.
Hinatan 179 watakunalla ñak’arishanchis. 1821 watapiqa, qespisqañan kashanchis nispan
niwashanchis, noqanchistaq munayninkuman watasqa kashanchis, sapa watan, sapa killan,
sapa p’unchay.
Umasapa, aswan yuyayniyoqmi ñoqanchis kasqanchis. Runasiminchista allintapuni rimayta
yachanchis. Castellanotapas aswan allinta rimarinchis. Hoq simitapas aswan
allintan yacharqapunchis, chayrankun yanki runakunawan inglés runakunawan
rimarinchis. Kikillantaqmi francés runakunawanpas rimarinchis. Mayqen runakunawanpas
rimallanchismi.
Imaraykun? UMASAPA KASPA, YUYAYNIYOQ KASPA, HATUN SONQOYOQ KASPA, ASWAN RUNA KASPA.
Hina kashaqtinmi kay p’unchaykunaman, kay watakunaman chayamurqanchis:


text:
Resolution 217 A (III) (10.12.1948)
Preamble
Lapan runakunapis libri kananpaq, jusayuqkunata kastigakänanpaq y iusaynaqkunata mana kastigaypa y piwanpis mana pelyaypa kushish kay pasachaw kawayqa kanqa ali; runakuna imanawpis kashqanta mana qechuymi y lapan runakuna yarpashqankunatapis mana michashqa kananpaq;
Runakuna rispitash kayänanpaq kashqanta mana reqiypami y reqiykarpis iarukuyashqanta kanan yarparkushqaqa seqaypa ajanaypaq kaptinmi kanan lapan runakunapis alichaw kananta munayashpämi kaykunata wilakuyä. Lapan runakunapis ali kawakuyman chaykur; mansakuypita y pishëpakuypita librash karqa, munashqannawmj lapantapis parlakuyanqa y munashqanmanmj krigikuyanqa;
Lapan kaykunatamj rurakänan, runakuna shumaq rispitash kayänanpaq. Saynawpaqa runakuna manami yarpäyanqasu imaykanawpapis awturdäkunapa kontran sharkuyta y tukuynawpa nakasikuqkunata elaqäsiyta;
Saynawmi ali kanman lapan nasyunkuna shumaq wilanakur tukuynawpa jukninwan jukninwan yanapänakur aruyaptin; Askaq nasyunkunapita runakuna shuntakaykärir, rasunpaypa alimi niyashpan yärakuyan, runakuna rispitash kayänanpaq niyashqan qelqaraykaqman. Kay qelqaraykaqchawqa kaykan runakuna rasunpa rispitash kananpaq, lapan runakunapis mana jarukushqa kayänanpaq, warmipis olqupis rispitash kayänanpaq. Saynawpami rasunpa kaykuna rurakänanpaq wilanakuyashkä lapan markakuna y nasyunkuna ali kayman chäyänanpaq, lapan runakunapis ali kawayänanpaq, saynaw kashqanta musyar runakuna librina kar shumaqna kawakuyanqa;
Kaychaq lapan runa qotukaqkuna awniyashqa lapan kaykunata rurananpaq, askaq nasyunkunawan wilanakur yanapänakuypa lapan runakuna rispitashqa kayananpaq. Runakuna lapan rispitash karqa rasunpaypami y librimi kakuyanqa ali kaqkunataqa rurayanqa munayashqannaw, y;
Lapansikunapis juk yarpayla, kay runakuna rispitash kayänanpaq, pipis mana jarukushqa y Iibri kakuyänanpaq yarpashqaqa seqay alimi kanqa; saynaw rurashun nishqansikuna lapan rurakänanpaq.
ALI YARPAY KAPTIN KAYKUNATAMI WILAKUYAN KAY PASACHAW LAPAN RUNAKUNA RISPITASH KAYÄNANPAQ NIYASHQAN
Lapan markakunapis, nasyunkunapis juk yarpayla yawayänanpaqmi lakipakuyänan imaykanawpapis. Saynawpaqa lapan runakunapis y mandaq awturdäkunapis, kay wilakuyashqäman yarpakushla kayashpanqa, shumaq juknaw alitana rurayanman yachasiyashpan y yachakuyashpan. Saynawpami mansapakuypa rurayänan, runakunata mana jarukuypa rispitana kashqanta y libri kashqankunata, Saynawpaqa yarpänansj lapan nasyunninsik y juklä nasyunkuna ali kawayman chananpaqmi. Kaykunataqa musyayänan y lapan runapis nishqannaw rasunpaypa rurayänan, lapan qotukaq runakunapa markankuna, nasyunninkun y wakinkaq kay nasyunpa ruñnkunachaw kaykaq markakunapis.
NISFIQAN JUK (1)
Lapan runakunapis yurikuyan librimi y wakinkaqkunanaw rispitashqa, mana jarukushqa kayänanpaq. Saynawmi runakunaqa yuriyan shumaq yarpayyuq, alitapis mana alitapis reqiykar y seqay kuyapäkuyyuq. Saymi runakuna ali kawakuyänan jukninwan jukninwanpis.
NISHQAN ISHKAY (2)
Lapan runakuna rispitashqa y mana jarukushqami kayänan y ali kananpaq wilakuyashqächaw nishqannaw librimi kayänanpis. Manami chikish kanansu juk kasta kashqanpita yana o yuraq kashqanpita, warmi ni olqu kashqanpita, imanawkaq parlayta parlaq kashqanpita, imamanpis krigishqanpita,
Saypis manami bäjuman churashqa kanqasu mayqan alikaq o mana alikaq niyänansu, runakuna markakunata mandananpaq askaq shuntakaykuptin, runakuna mana jarukush kananpaq alita ruraqkunata o lapan nasyun runakunapaq o mayninpapis markankunapa siñalninkuna rurinchaw juk runa mandaq kaptin. Saynaw kanman juk nasyun marka, pipis mana mandash kaptinpis y markakunapa siñalninkuna surinchaw shumaq imanawpapis rurayta mana kamäpakuq kayaptin o kikinkuna mana mandar juk mandash karpis o juk marka seqaypa mandar imaykapitapis michashqa imanawpis nishqanchaw kanansu manami.
NISHQAN KIMSA (3)
Lapan runakunapis shumaq rispitashqami kawakuyänan, librimi imaykapitapis kakuyänan y imapis päsananta awturdäkuna rispitasinan ali kakuyänanpaq.
NISHQAN CHUSKU (4)
Manami pipis ashmayman churashqa kanansu ni pipa tukuy rurayninkunapaq kanmansu. Ashmaykaq y ashmayta saray; runakuna imanaw rurananpaq kaqkunachawqa pasaypami michar kundinan lapankunatapis y tukuynawpa ashmay saraqkunatapis.
NISHQAN PISQA (5)
Manami pipis fiyupa nakasishqa ni lakipaypaq o munashqannaw nakasishqa, runa kashqankunata mana kuyapaypa tukuyta nishqa kanansu.
NISIlQAN SOQTA (6)
Lapan runakunami maysaychawpis seqaypa rispitashqa kanan y runa kaynintapis saynaw rispitasikunan, pipis mana jarukunanpaq.
NISHQAN QANCHIS (7)
Runakuna imatapis rurananpaq kashqankunachawqa lapansipis iwalmi kansi. Saynawmi pitapis ali kashqanta ni mana ali kashqanta mana akraypa, runakuna rurananpaq kashqanwan sapakuyänan tukuypita. Lapan runakunami iwal rispitasikuyänan, wakin runakuna jamurpar jarukur ushayänanpita y manakaqkunata parlarkur, kay runa rispitash kananpaq wilakuyashqäkunapjta kontran parlar puriqkunapita y luta jarukur ushash kananpita.
NISHQAN PUWAQ (8)
Lapan runakunapis kejakuyänanmj, jatusaq kay nasyunchaw kaq awturdäkunaman, runa rispitash kananpaq kashqankunata pipis jarukur ushaptin, awturdäkunapis sapänanmi, imanaw runakuna rurananpaq kashqanchaw parlashqannaw saypaqmi qelqaraykan, saywan pipis sapakuyänanpaq.
NISHQAN ESQUN (9)
Manami mayqan runatapis luta la sarir kalapósuman apar wechqaräsinansu, ni markanpita jukläman jitar ushashqaqa kanansu.
NISHQAN CHUNKA (10)
Lapan runakunami rasunpaypa Iapanpis iwal kayayninpa, aska runakunapa puntanchaw wiyashqa kanan jusan o mana jusan kaptinpis y juk awturdäta wilapänan. Kay awturdäqa manami mayqanpaqpis faburnin sharkunansu lutalaqa, jukninpaq jukninpaqpis. Saynawpami musyanqa mayqankaq ali rispitash kananpaqpis y imanaw rurananpaqpis. Saynawpami musyanqa mayqan jusayuq kashqanta y mayqan jusaynaq kashqantapis. Niykurnami isanqa imanawpis ruranqa wechqananpaq o mana wechqananpaqpis.
NISHQAN CHUNKA JUK (11)
- Ima jusanpitapis mayqan runa kejashqa karpis, manaraq rasunpaypa jusan kashqanta musyakashqanyaqqa imaykanawpapis rispitasikunanmi jusaynaqlaraq kashqanta. Saynaw rispitasikunan lapan runapa nawpanchaw rasunpa mana jusan kashqanta y runa kashqanta mana jarukuyänanpaq.
- Manami pipis kondinashqa kanansu imatapis mana rurash kaykaptinqa o imatapis ruraykashqanta jinan öra mana taripash kaptinqa; imanawmi nin runakuna rispitash kananpaq wilakuyashqankuna, kay nasyunpaq y juklä nasyunkunapaq saychaw nishqannaw. Jusankunapita kastigashqa kananpaq kaqkunapita mastaqa manami nakasir kastigakänansu jusan kaptinpis.
NISHQAN CHUNKA ISHKAY (12)
Manami mayqan runatapis pipis lutaqa imatapis rimapänansu shuyni kawakuqtaqa, kastankunatapis, wayinkunata o paypa kaqtaqa imantapis; imanaw ali o mana ali kakuptinpis, runa kayninta chikipänansu. Lapan runakunami sapakunan, runakuna imanawpis rurananpaq kaykashqanchaw qelqaraykaqwan, tukuynawpa imaykatapis manakaqpita rimapänanpita.
NISHQAN CHUNKA KIMSA (13)
- Lapan runakunapis librimi purikuyänan maysaypapis. Saynawmi may nasyunchawpis rurakunan wayinkunata saychaw täkunanpaq.
- Lapan runakunapis yarquyänanmi may nasyunpitapis, kikinpa nasyunninpita juk nasyunman y niykurpis saynawmi kutikunan nasyunninman.
NISHQAN CHUNKA CHUSKU (14)
- Mayqan runatapis wakinkaqkuna imapitapis qatikachaptinqa kikin ashinan maychawpis ali täkunanpaq. Saynawpami kushish täkunqa mayqan nasyunchaw karpis.
- Kay wilakuyashqäkunaqa manami pasaypapis joqarishqasu kanqa mana alita ruraqkuna, alichaw yarqunanpaqqa ni noqakuna askaq wi!anakurkur "ali kananpaq" nir wilakuyashqäpa kontran yarpaqkunatapis manami yanapanqasu.
NISHQAN CHUNKA PISQA (15)
- Lapan runakunapis kayanan juk nasyunchaw yurishqalami.
- Manami mayqan runatapis lutaqa michänansu pipis nasyunninpita ni juk!ä nasyuriman aywaykur täkunantapis manami michashqa kanansu.
NISHQAN CHUNKA SOQTA (16)
- Olqupis warmipis tyempunman charnaqa, pipis mana michashqami kasarakuyänan. Manami michashqa kayänansu juk kolur qarankuna kayninpa, juklä nasyun kayninpa, imanawpis krigiq kashqanpita. Lapanpis kasarar shuynina täkuyänan wayita ruraykur, shumaq täyänan lapanpis rispitanakur kasaraykärirqa. Saynaw kayänan imayyaqpis kasarashqa karqa y rakikarpis saynawmi iwalpura imatapis rakipänakunan.
- Warmi olqupis rasunpaypa munanakur imayyaqpis kasarar täyänanpaq awninakush kaqkunami kasarayänanqa.
- Juk ayllumi kikinkaq umanqa y seqay alikaqqa lapan marka kananpaqpis. Saymi lapan markakunapi rispitasinan ayllukuna mana jarukush kananpaq y nasyun mandaqkunapis rispitasiyänan.
NISHQAN CHUNKA QANCHIS (17)
- Lapan runakunapami wayinkuna y chakrankuna kanan, juk runalapapis kanmanmi y askaq qorikash runakunapis saräyänanmi.
- Wayinkunapita y chakrankunapita manami pipis qarqushqa kayänansu.
NISHQAN CHUNKA PUWAQ (18)
Lapan runakunapis librimi yarpachakuyänan, kuyapäkuyninpis ali o mana alipis kakunan y munashqanman imamanpis krigikunman. Saynawmi munarqa trukasinan jukman krigishqanpita jukkaqmanpis. Imamanpis krigirqa wakinkaq runakunatapis wilapänan y parlanan krigishqanpaq. Parlayänanmi juk juklapis o askaqpis, askaq runakuna wiyananchawpis o shuyni wayinkunalachawpis, yachasiyashpan, wakinpis rurananpaq, alikaqta rurar y lapantapis shumaq ruraypa.
NISHQAN CHUNKA ESQUN (19)
Lapan runakunapis yarpäyashqannawmi parlayänan y rimakuyänan imanaw ali y mana ali kashqantapis. Saynawmi imanirpis parlaptin pipis rimanansu ni qayapar ajanäsinansu imapaqpis rimakushqanpita. Wiyashqankunatapis rasunpa kashqanta shumaq mayapakunan, tukuy wilakuykunatapis chaskinanmi y chaskinan wakinkaqkuna imanaw yarpäyashqankunatawan. Saynaw wiyashqanta, chaskishqanta y yarpashqankunata lapan runakunata musyasinan munayashqannaw imaykatapis mana michashqa lapannawpa imawanpis runata wiyasina y mayasina kaqkunawanqa.
NISHQAN ISHKAY CHUNKA (20)
- Lapan runakunapis librimi yorikäkuyänan y askaqpis shuntakäkuyänanmi imatapis alikaqkunata rurayänanpaq pipis mana michashqa.
- Mana munaykaqtaqa manami pitapis shuntakäyashqanchaw kananpaq apayänansu.
NISHQAN ISHKAY CHUNKA JUK (21)
- Lapan runakunapis nasyunninchaw mandaq kayman char yanapänakuyänanmi, kikinkuna karpis o alinninta y yachaqninta shumaq akraykärirpis mandaq kananpaq churakuyänan librimi.
- Lapan runakunapis iwalmi ima kaymanpis chäyanan, nasyunninkunachaw ima kaymanpis chäyänan, nasyunninkunachaw ima awturdäpis kayänan y ima aruymanpis yaykuyänan wakinkaqkunanaw.
- Markachaw pipis awturdä mandaq kananpaq, lapan runakunami awniyänan ali kashqanta. Lapan runakuna pipis awturdä kananpaq awniyashqantaqa musyakanqa bötuwanmi, kikinkuna churakuyanqa pi kananpaqpis. Saynaw rurayanqa bötu kashqan örala, lapanmi bötayänan pakaylapa, pipis manami michänansu ni juklaylapaq jitananpaq parlapänansu, lapanpis iwalmi rurayänan. Librimi pipaq karpis jitakuyänan bötunkunachaw.
NISHQAN ISHKAY CHUNKA ISHKAY (22)
Lapan runakunapis, marka runa kayninpa y juk markachaw taq kayninpa, lapan awturdäkuna markachaw rispitasinan pipis mana jarukunanpaq y ali kawakuyänanpaq. Saynawpami shumaq kawananpaq tarinqa lapan nasyunchaw kaq runakuna lakipakuyninpa y wakinkaq nasyunkunawanpis yanapänakuypa, wakin shuyni qorikaq runakunawan y nasyunchaw mandaq runakuna churakushqan y rurayashqankunawan. Saynawpami lapan runakunata imanpis mikunanpaq o rantinanpaq pishipakuptin qonqa, lapan markakunapaqpis y imata yachakuyänanpaqpis kanqa gastunkuna, kaykunami mana pishiypa kanan lapan runakunapaq, shumaq rispitash runa kayänanpaq. Y saynawmi runakunapis lakipakuyänan kikinkunapa jamulankunapita ali runa kayänanpaq.
NISHQAN ISHKAY CHUNKA KIMSA (23)
- Lapan runakunapami ima aruylankunapis kanan; kikinkunami ima aruychaw aruyänanpaqpis akrakuyänan, aruyninkuna alimi kanan, imaykanpaqpis aypäpakunanpaq y arunanpaq tupuylami kanan y runakunaqa manami aruyniynaq kayänansu.
- Lapan runakunapis ali kashqanta ni mana ali kashqanta mana rikapaypami aruyashqankunapita chaskiyänan qellayta y lapan aruqkaqkunaqa iwal, saynawla chaskiyänan.
- Lapan runakunapis aruqkaqkunaqa iwal shumaq ali pägashqami kayänan imata munashqankunatapis rantiyänanpaq aypaq. Saynaw qellayta chaskir lapan kastankunata wayinchaw kaqkuna shumaq kushishqa kawakuyanqa, lapan runakunapis alila kawananpaq kashqannaw. Saychawpis pishipakuptinmi isanqa imaykanawpapis wakinkaq awturdäkuna waksakunata yanapaqkuna aypasipänan pishipakushqalanmanna.
- Lapan runakunapis ali yarpashqankunawan say shuyni alita yarpaqkuna rurayänanmi qotukaykur. Saynaw shuyni kaqkunaqa ali yarpayninkunawan rispitasikur pipis kikinpaq kaqkunata o lapan runapaq kaqkunata mana jarukuyänanpaq kashqanta rispitasikuyänanpaq.
NISHOAN ISHKAY CHUNKA CHUSKU (24)
Lapan runakunapis j amayänanmi aruyninkunapita, aruynin mana kashqan öraqa imatapis munashqantami rurakuyänan, aruyänan shumaq öralawanmi. Manami aläpaqa aruyänansu aruyänanpaq kashqan örapita mastaqa y saynawmi aruyninpita watasarkur jamananpaq yarquptinqa saypita pägunta chaskiyänan.
NISHQAN ISHKAY CHUNKA PISQA (25)
- Lapan runakunami shumaq ali kawaychaw kayänan, saynawmi lapan kastankunapis shumaq kawakuyänan, kwerpunkunapis mana qeshyaypa, lapan imaykakunachawpis alila. Mas aliran kanan yali mikuyänanpaq mikuykunachaw, mödanankunachaw, ali wayichaw täyaptin, ima qeshya sariptinpis jampikuqkuna jampiyaptin y lapan imaykakunawanpis runakunata shumaq yanapänanpaq kaqkunawan yanapäyaptin. Elaqpita imachawpis mana aruq runa kaptinqa o aruyniynaq kaptinqa, shuynimi saynawkunata yanapänanpaq kaqchaw kayänan Iapanpis, tukuy qeshyayuqkuna, ima ruraytapis mana pwe'diqkuna, kanmanmi (wishtukuna o ushukuna), biyúdayashkuna chakwan o awkin karpis y lapan runakuna imaykanawpa aruytapis o makinta y chakinta o wakinkaqkunata kikinkuna mana munaykäyaptin imapis päsaptin arunanpaq kaqkunata oqraqkunami kanan shumaq shuyni yanapashqa.
- Lapan wamrayuq warmikunapis y akapa wamrakunapis shumaq imaykapitapis kuydashqami kayänan y paykunataqa shuynimi yachaqkuna rikayänan mana kachaypa. Lapan wamrakuna juk mama taytalapita yuriqpis o jukchaw wachapakush o sure"pakush kayninpa yurishkunapis iwal rikashqami y kuydashqami kayänan.
NISHQAN ISHKAY CHUNKA SOQTA (26)
- Lapan runakunami eskwëlachaw yachakuyänan. Lapanpis yachakuyänan debaldilami, punta yachaykunata alinninkaqta y runata imachawpis yanapänanpaq kaqkunalatapis yachakuyänanmi. Alinninkaq yachaytaqa lapan runakunami yachakuyänan jukpis mana yachakuypaqa manami kanansu. Juknawkaq imatapis y imapaqpis yachakuykunami isanqa mas aja yachakuymanna yaykuyänan. Mas sinchikaq aja yachakuykunamanqa yaykuyanqa lapan runakunapis iwalmi y saynawpami ima kayänanpaqpis yarquyanqa yachayashqanpita.
- Eskwe"lakunachaw o wakinkaqkunachaw yachakushqankunawanmi lapan runakunapis ali yachaq kayman chäyanqa. Saynawpami runakuna rispitash kananpaq kaqkunata rurar mas yanapänan wakinkuna rurayänanpaqpis y runakuna libri kayänanpaq mayqankaqkuna mas alinnin kashqantapis yachasir reqisinan y musyasinan. Runakuna yachaq kayaptinqa manami ajanasu kanqa lapanta shumaq tantiyayänanpaqpis, imatapis ali shonqulanwan shuyaränanpaqpis y lapan nasyunkunawanpis ali alila juknin jukninpis kayänanpaq, tukuyniraq y lapan kasta runakuna o imamanpis krigiqkuna musyayänanpaqpis. Lapanpis saynaw ali kayaptinqa aska nasyunpita shuntakaykur runakuna rispitash kananpaq kashqanta wilakuqkunatami mas yanapanqa y alikaqkunata imatapis rurayanqa lapan markakuna jatunyänanpaq y saynawpami lapan kushish kawayänanpaq lakipakuyanqa paykunapis.
- Mayqan runakunapis munashqankaqtami akrakuyänan maychaw y imanawkaq eskwe"Iaman wamran yachakunanpaq churananpaqpis.
NISHQAN ISHKAY CHUNKA QANCHIS (27)
- Lapan runakunapis mana michasqami markakuna ima fVestata ruraptinpis saychaw ruräsinan, ima tushukunata o wakinkaqkunata rikäkur y ima yachaykunatapis shumaq ali kananpaq yanapänakunan, alita rurayta munarqa imatapis rurasun kikinpa jamulanpita imatapis yarqapakurqa.
- Lapan runakunami rispitasikunan pipis jarukuyänanpita y imankuna kaptinpis saynawmi kikinpa kaqkunataqa shumaq saräkunan pipis mana qechushqa, kakusun ali yachayninwan tarishqankuna, imatapis qelqashqankunata o imakunatapis yachayninwan rurashqankunapis y kikin ruraqkaq kayninpa.
NISHQAN ISHKAY CHUNKA PUWAQ (28)
Lapan runakunami markankunachaw shumaq yarpayninwan ali täyänan, nasyunninchaw o wakinkaq nasyunkunachawpis kay runakuna rispitashqa y mana jarukushqa kananpaq wilakuyashqä maysaychawpis rasunpaypa rurakänanpaq.
NISHQAN ISHKAY CHUNKA ESQUN (29)
- Lapan runakunami tashqan markakunachaw imatapis rurayanan, say markachaw täyayninpami libri imaykanaw kananpaqpis y ali runa kayman chänanyaqpis yachakuyash tukuy ruraykunata.
- Shumaq rispitashqa kaykäyashpan y tukuy imakunatapis libri rurakuykäyarpis, imanaw runakuna rurananpaq qelqaraykashqantami isanqa mansakuyänan y say nishqanpitami isanqa pipis päsasiyänansu. SaVnaw mansapakuypa kayanqa wakinkaq runakunapis rikärishqa, rispitashqa, mana jarukushqa y Iibri Iapanpis iwal kayänan kashqami. Saynawpaqa lapanpis alita rurar y runakunapis rispitash kananpaq kashqannaw karqa kushishmi kawayanqa, wakinkaq marka runakunapis y lapan markakuna alila shumaq kawakuyanqa.
- Lapan runakuna rispitash y libri kakuyänanpaq wilakuyashqäta manami ni pipis juknawpaqa ni kontranqa sharkuyänansu ni rurayänansu lapan nasyunkunapita qorikaykur ali yarpaykunawan y ali kananpaq rurayashqäkunataqa.
NISHQAN KIMSA CHUNKA (30)
Kay wilakuyashqäkunachaw manami juknawpaqa tantiyayänansu; manami mayqan nasyunpa mandaqninta, shuntakash askaq runakunata ni juk runalata imanawpapis rurayänanpaq o wakinta elaqäsir qalaykuyänansu ni mayqan kaqlatapis, runakuna rispitash y libri kakuyänanpaq kay qelqaraykaqchaw wilakuyashqäta.


text:
TUPAQ AMARÖ Runayay Hamut’ana Suntur walëqlla chashkisunkis
Höq musöq raymichakuy intiraymita yuyarispan, kay página web nisqata paqarichimushaykö, kaytaqmi khunanchan ñaupaq kaq, chunka pusaqñiyöq aymuray killapi, ishkay waranqa tawayöq watapi qallarisqaykuta, Apu Tupaq Amarö Inkaq muchusqan ajllasqa p'unchay, unaywa tinköqtin; paypa sutinta, yallinta, munayñintawan oqarimuykö hinantin Tawantinsuyö llaqtakunapi hunt'akunanpaq. Payqa kausakushallanpunin llapan runamasinchispa sonqön ujupi, hinallataqmi kausakushankö llapan Apu Inkakunaq yuyanpis. Paykunaq qhapaq kausayñinmanta, yachayñinmantawanmi kaypi mast'arikamunqa. Hinallataqmi khunan kausayñinchiskunamantapis mast'arimusaqkö. Runahina kausasunmanraqmi hinantin tëqsimuyuntinpi, ichaqa khunanqa manañan runa hinachu tiyashanchis. Sinchi auqanakuy, muchuy iman hunt'arishan kay pachata. Chayraykun hunt'ananchis cheqaqtapuni Ama Qella, Ama Suwa, Ama Hap'a Ama Llulla, Apu Inkakunaq hatun kamachinta, runayananchispaq. Ishkay chunka hoqñiyöq p'unchay Intiraymi killapi, ishkay waranqa chunka hoqñiyöq watapi
El Centro Cultural Andino TUPAQ AMARÖ les da la bienvenida
Recordando una nueva festividad del Intiraymi estamos sacando a la luz esta página web, que actualiza a nuestra anterior iniciada el 18 de mayo de 2004, fecha elegida por coincidir con el día del martirio del Inka Tupaq Amarö II de quien tomamos su nombre para que su voluntad se cumpla en todos los pueblos del Tawantinsuyö. Él siempre está vivo y presente en el fondo del corazón de nuestros semejantes del mundo andino, así como está presente la memoria de los Inkas.
De la vida sabia y gloriosa de ellos y de sus enseñanzas se expondrá en esta página web. Asimismo se expondrá de nuestra vida andina actual.
Aún podemos vivir como seres humanos en todo el mundo, ya que actualmente no estamos viviendo como humanos. Hay demasiada enemistad, lucha y sufrimiento sobre la tierra.
Por eso, para humanizarnos de verdad debemos cumplir con la gran norma de los grandes gobernantes Incas: sé laborioso, sé honesto, sé fiel o leal, sé veraz.
21 de junio de 2011


text:
Testigo de Jehovagunaga ¿piguna tanchi?
Tucui sami runaguna, tucui sami shimita rimaccuna ashahuas shuglla munaitami charinchi. Jehovata balichinata munanchi. Paimi Bibliahua Amu, tucui pachatas Rac an. Ñucanchi tucui ursahuanmi Jesusta catinata munanchi. Jesusta caticcuna nicpiga ashcatami cushiyanchi. Carangunami Bibliamanda, Diospa Reinomanda runagunata yachachingahua timputa surcunchi. Jehová Diosmanda, paiba Reinomanda cuintac acpimi testigo de Jehovaguna nisha ricsitucunchi.
Ñucanchi Internet pistuibi mascailla. Internetllaita Bibliata leingui. Ñucanchimanda, ñucanchi quirishcagunamandas astahuan ricsi.


text: 1Tutu ya ndiso sivi ñivi cuu tata cha vachi chinu cuenda ra Jesucristo tiempu chahnu. tata ra Ndavii, ta tata ra Abrahaam cuu ra. 2Ra Abrahaam cuu sutu ra Isaac, ta ra Isaac can cuu sutu ra Jacob. Ta Jacob can cuu sutu ra Juda chi yani ra. 3Ra Judaa can cuu sutu ra Fare chi ra Zara, ta ña Tamar cuu sihi ra ta ra. Ta ra Fare can cuu sutu ra Esrom, ta Esrom can cuu sutu ra Aram. 4Ta Aram can cuu sutu ra Aminadab, ta ra Aminadab can cuu sutu ra Naasón. Ta ra Naasoon can cuu sutu ra Salmoon, 5ta ra Salmoon can cuu sutu ra Booz, ta ña Rahab cuu sihi ra. Ta ra Booz can cuu sutu ra Obed, ta ña Rut cuu sihi ra. Ta ra Obed can cuu sutu ra Isaí, 6ta ra Isaii can cuu sutu ra rey Ndavii. Ta ra Ndavii can cuu ra cuu sutu ra Salomoon, ta ña cuu ñasihi ra Uriia cuu sihi ra. 7Ta ra Salomoon can cuu sutu ra Roboam, ta ra Roboam can cuu sutu ra Abiia. Ta ra Abiia can cuu sutu ra Asa, 8ta ra Asa can cuu sutu ra Josafat. Ta ra Josafat can cuu sutu ra Joram, ta ra Joram can cuu sutu ra Uziia. 9Ta ra Uziia can cuu sutu ra Jotam, ta ra Jotam can cuu sutu ra Acaz. Ta ra Acaz can cuu sutu ra Ezequiia, 10ta ra Ezequiia can cuu sutu ra Manasee. Ta ra Manasee can cuu sutu ra Amoon, ta ra Amoon can cuu sutu ra Josiia. 11Ta ra Josiia can cuu sutu ra Jeconiia chi yani ra, tiempu can ni tiin ñivi iyo ñuhun Babilonia chi ñivi ñuun Israeel. 12Cha ni yaha queta ñivi ñuun Israeel ñuhun Babilonia can, ta ni chacoo sehe ra Jeconiia can, ta Salatiel cha cunani ra. Ta ra Salatiel can cuu sutu ra Zorobabel, 13ta ra Zorobabel can cuu sutu ra Abiud. Ta ra Abiud can cuu sutu ra Eliaquim, ta ra Eliaquim can cuu sutu ra Azor. 14Ta ra Azor can cuu sutu ra Sadoc, ta ra Sadoc can cuu sutu ra Aquim. Ta ra Aquim can cuu sutu ra Eliud, 15ta ra Eliud can cuu sutu ra Eleazar. Ta ra Eleazar can cuu sutu ra Mataan, ta ra Mataan can cuu sutu ra Jacob. 16Ta ra Jacob can cuu sutu ra Cusee ra cuu ii ña Mariia sihi ra Jesucristo. 17Uchi cumi tata cuu chi nda quivi cha ni chacoo ra Abrahaam ta nda cua nda tiempu cha ni chacoo ra Ndavii, ta inca uchi cumi tata ñivi cha yaha chachoo ra Ndavii ta cuahan ñivi ñuun Israeel iti ñuhun Babilonia, ta yaha chacan ta queta inca uchi cumi tata ñivi ta cacu ra Cristo. 18Chehe cuu tuhun yoso cuhva ni cacu ra Jesucristo. Cha ndoo tuhun ña Mariia sihi ra chi ra Cusee cha cua tandaha ñi. Ña coo ña chi ra, ta nihin ña cuhva cha cha ñuhun sehe ña savaha ra Tati Ndioo. 19Rai vaha cuu ra Cusee ra cua cuu ii ña. Chacan cuu cha saxini ra ti cua saña xehe ra chi ña, vati ña cuni ra cha cua coo tucanuun chi ña iti nuu ndihi ñivi. 20Ni nanducu xini xaan ra ñaan cha cuu cha cua savaha ra, ta ndehe ra chi iin ra tatun ra chahnu Ndioo tichi ñumahna, ta quechaha cati ra tatun Ndioo can chi ra ti: ― Cusee, ñivi ra Ndavii chihin cun. Ña cua saxini cun, ta cua naquihin cun chi ña Mariia cha cua cuu ña ñasihi cun, vati tuvi maa sehe ña tichi ña savaha ra Tati Ndioo. 21Cua cacu sehe ña, ta Jesuu cua sacunani ndo chi ve, vati cua sacacu ra chi ñivi ñuun ra tichi cuati ndacu ñi ―cati ra tatun Ndioo can. 22Ndihi chacan ni chacoo, vati chinu cuhva cha ni cati tuhun ra chahnu Ndioo chi ra ni cahan cuenda ra Ndioo nu ni quichi quivi, vati cati ra ti: 23Cua tuvi sehe iin ña yoco, ta cua queta quivi cua cacu ra. Ta Emanuel cua sacunani ndo chi ra, cati ra cahan cuenda ra Ndioo can. Ta tuhun Emanuel can cuni cati “iyo ra Ndioo chihin yo”. 24Tacan cuu, ta hora can ndoyo ra Cusee, ta savaha ra cuhva ni cati tuhun tatun ra chahnu Ndioo. Ta quihin ra chi ña cha cua cuu ña ñasihi ra, 25soco ña ni chacoo ra chi ña nda cua nda quivi ni cacu sehe ña, ta sacunani ñi Jesuu chi ve.